4 Syarat Penjamin Pinjaman yang Anda Perlu Tahu

Anda mungkin pernah berdepan situasi kawan atau ahli keluarga meminta anda untuk menjadi penjamin pinjaman yang mereka lakukan. Tidak kira sama ada
pinjaman peribadi
,
pinjaman perumahan
 atau
pinjaman keret
a, tidak semua individu layak menjadi penjamin dan ada syarat penjamin pinjaman yang perlu dipatuhi. Sebagai contoh, jika nak beli kereta, perlu melepasi syarat
penjamin pinjaman kereta
 yang ditetapkan.

Table of Contents

Toggle

Baca Perkara Penting Tentang Syarat Penjamin Pinjaman Ini Sebelum Jadi Penjamin
1. Syarat Penjamin Pinjaman
2. Jenis Penjamin Pinjaman
3. Hak Sebagai Penjamin Pinjaman
4. Risiko Jadi Penjamin Pinjaman
Kenal Pasti Risiko Sebagai Penjamin Pinjaman untuk Ketenangan

Baca Perkara Penting Tentang Syarat Penjamin Pinjaman Ini Sebelum Jadi Penjamin

Secara asasnya,
penjamin pinjaman
 merujuk pada individu yang bertanggungjawab membayar baki hutang pinjaman jika peminjam gagal bayar balik pinjaman. Sebelum anda menandatangani apa-apa dokumen pinjaman, penting untuk anda ketahui tanggungjawab sebagai penjamin, syarat penjamin pinjaman dan perkara-perkara lain berkaitan penjamin pinjaman, seperti berikut:

1. Syarat Penjamin Pinjaman

Seperti dinyatakan di atas, tidak semua individu layak atau boleh menjadi penjamin. Namun secara ringkasnya, anda perlu mematuhi syarat kelayakan atau syarat penjamin pinjaman yang ditetapkan oleh pihak bank. Biasanya, pihak bank menetapkan syarat penjamin pinjaman asas seperti berikut:

Berumur 18 tahun ke atas;

Berfikiran waras dan berkeupayaan (dari segi mental) untuk memahami tanggungjawab, dokumen penjamin dan tanggungjawab sebagai penjamin;

Tidak dipaksa untuk menjadi penjamin – bersetuju secara sukarela tanpa paksaan, penipuan atau kesilapan;

Tidak
berstatus muflis
.

Namun begitu, meskipun anda memenuhi kesemua syarat penjamin pinjaman, ini tidak bermaksud pihak institusi kewangan akan meluluskan semua permohonan anda sebagai penjamin pinjaman.

Pihak bank masih akan menilai faktor-faktor tambahan lain seperti jumlah pendapatan,
komitmen bulanan
, r
ekod dan sejarah kredit
 dan lain-lain.

Jika penjamin pinjaman mempunyai komitmen hutang yang tinggi atau tidak mempunyai apa-apa aset untuk dicagarkan, besar kemungkinan permohonan untuk menjadi penjamin pinjaman akan ditolak.

2. Jenis Penjamin Pinjaman

Penjamin pinjaman terbahagi kepada dua kategori – penjamin pinjaman sosial dan penjamin pinjaman bukan sosial. Berikut panduan untuk membantu anda memahami perbezaan kedua-dua kategori ini:

Penjamin Sosial

Penjamin sosial merujuk pada individu yang memberi jaminan kepada peminjam bukan untuk tujuan keuntungan atau komersial. Sebagai contoh, anda menjadi
guarantor
 untuk menolong ahli keluarga atau kawan tanpa kepentingan kewangan atau tujuan keuntungan seperti
beli kereta
,
beli rumah
 atau mendapatkan biasiswa.

Penjamin Bukan Sosial

Penjamin bukan sosial pula merujuk pada kategori selain penjamin sosial yang dinyatakan di atas. Biasanya, ia melibatkan pinjaman dengan kepentingan keuntungan seperti
pinjaman peribadi
, pinjaman komersial atau penjamin
pinjaman perniagaan
.

3. Hak Sebagai Penjamin Pinjaman

Jika anda bersetuju untuk menjadi penjamin bagi apa-apa pinjaman bank, anda mempunyai hak-hak tertentu sebagai penjamin pinjaman. Hak ini berperanan dalam melindungi penjamin dan mengelakkan anda daripada berdepan sebarang risiko kewangan:

Sebelum Tandatangan Dokumen Penjamin Pinjaman

Berikut antara
hak anda sebagai penjamin
 sebelum anda menandatangani sebarang kontrak jaminan:

Anda mempunyai hak untuk mendapatkan nasihat guaman sebelum menandatangani sebarang dokumen pinjaman. Walau bagaimanapun, kos atau fi guaman perlu ditanggung sendiri;

Anda boleh memohon untuk mendapatkan salinan surat, kontrak jaminan atau apa-apa dokumen berkaitan pinjaman daripada institusi kewangan.

Selepas Tandatangan Dokumen Penjamin Pinjaman

Berikut pula merupakan hak anda sebagai penjamin selepas anda tandatangan dokumen penjamin pinjaman:

Anda boleh mendapatkan maklumat terkini berkaitan akaun pinjaman seperti baki tertunggak daripada institusi kewangan dengan kebenaran daripada peminjam;

Anda juga boleh meminta peminjam untuk buat bayaran balik hutang pinjaman seperti dijadualkan. Namun begitu, ia tertakluk kepada syarat pinjaman. Anda perlu menggunakan hak ini sebelum institusi kewangan mengeluarkan notis tuntutan pinjaman;

Hak untuk menuntut bayaran ganti rugi daripada peminjam bagi apa-apa kos yang telah dikeluarkan kepada pemiutang termasuk kos guaman. Dalam erti kata lain, anda boleh
claim
 daripada peminjam apa-apa jumlah yang telah anda bayar menggunakan duit anda.

4. Risiko Jadi Penjamin Pinjaman

Kenal pasti dan fahamkan betul-betul bukan sahaja syarat penjamin pinjaman, tetapi risiko yang mungkin anda hadapi sebagai penjamin. Lebih-lebih lagi jika peminjam gagal bayar semula pinjaman seperti dijadualkan. Penting untuk anda tidak menandatangani apa-apa dokumen pinjaman, jika:

Anda ragu-ragu dengan pinjaman tersebut – seperti pinjaman tidak beri manfaat kewangan, tidak perlu atau digunakan untuk tujuan tidak bermoral;

Anda tidak yakin dengan kemampuan peminjam untuk menyelesaikan pinjaman;

Anda didesak atau dipaksa menjadi penjamin pinjaman;

Anda tidak faham syarat penjamin pinjaman dan tidak mendapat khidmat nasihat sewajarnya;

Anda tidak yakin mampu menjelaskan hutang pinjaman jika peminjam gagal bayar balik.

Setelah anda tandatangan dokumen sebagai penjamin, anda terikat dengan kontrak pinjaman dan tertakluk pada prosedur undang-undang. Ini bermaksud, sebarang risiko yang mungkin timbul perlu ditanggung sepenuhnya oleh anda.

Kenal Pasti Risiko Sebagai Penjamin Pinjaman untuk Ketenangan

Penjamin pinjaman boleh terbeban dengan risiko hutang sekiranya peminjam gagal bayar balik hutang mengikut jadual. Ia secara tidak langsung boleh menjejaskan
skor kredit
 dan menyukarkan pinjaman anda untuk diluluskan. Dalam kes-kes tertentu, nama anda mungkin
kena
blacklist
 atau disenaraihitamkan
 oleh pihak bank atau institusi kewangan.

Oleh sebab itu, anda perlu fikir dengan teliti sebelum bersetuju untuk menjadi penjamin pinjaman meskipun anda melepasi syarat penjamin pinjaman yang ditetapkan. Selain itu, jika anda ingin dapatkan
polisi perlindungan insurans yang komprehensif
 untuk diri anda dan keluarga, layari laman web Qoala untuk info lanjut. Qoala merupakan
platform perbandingan insurans
 yang menawarkan pelbagai pilihan
insurans terbaik di Malaysia
.

Kongsi:


Tabung Haji Online: Cara Daftar, Buat Semakan (THiJARI)

Tabung Haji merupakan pilihan
pelaburan risiko rendah
 yang wajar dipertimbangkan bagi mereka yang beragama Islam kerana ia dijamin oleh kerajaan dan patuh syariah. Sekiranya anda mempunyai akaun Tabung Haji, anda boleh melakukan pelbagai urusan Tabung Haji secara online sahaja melalui portal rasminya iaitu THiJARI.
Artikel ini akan menerangkan cara daftar tabung haji online, cara buat semakan tabung haji online dan perkara-pekara yang anda boleh lakukan melalui aplikasi ini.

Table of Contents

Toggle

Pendaftaran Tabung Haji Online di Portal THiJARI
4 Perkara Anda Boleh Buat Selepas Daftar Akaun Tabung Haji THiJARI
1. Semak Akaun Tabung Haji
2. Buat Transaksi dengan Mudah
3. Menguruskan Urusan Perkhidmatan Haji
4. Melakukan Urusan Kelab TaHa Secara Online
Urusan yang Tidak Boleh Dilakukan melalui THiJARI

Pendaftaran Tabung Haji Online di Portal THiJARI

Anda tidak perlu lagi ke kaunter secara fizikal untuk daftar atau semak akaun Tabung Haji anda dengan adanya portal THiJARI. Sebelum anda mendaftar di THiJARI online, pastikan anda kemas kini semua maklumat anda terutama sekali maklumat nombor telefon anda di kaunter Tabung Haji terdekat. Hal ini kerana, nombor pengesahan (TAC) akan dihantar melalui nombor telefon anda semasa pendaftaran akaun THiJARI. Oleh sebab itu, pastikan nombor telefon bimbit yang didaftarkan adalah nombor telefon terkini bagi mengelakkan masalah semasa proses
log in
 THiJARI.

Layari lama web THiJARI atau muat turun aplikasi THiJARI melalui Google Play Store atau App Store.

Isi maklumat peribadi seperti maklumat nombor kad pengenalan, nombor akaun Tabung Haji dan nombor telefon berdaftar.

Semak dan sahkan maklumat yang telah diisikan seperti maklumat nombor kad pengenalan, nombor akaun TH dan nombor telefon berdaftar.

Nombor TAC akan dihantar ke nombor telefon anda. Kemudian, anda perlu masukkan nombor TAC tersebut untuk meneruskan pendaftaran.

Isikan ID pengguna pilihan anda, tentukan kata laluan (
password
), nama pengguna dan negeri terkini.

Selepas selesai, tandakan (✓) pada terma dan syarat.

Anda kini telah berjaya berdaftar di portal THiJARI dan anda boleh mula mengakses akaun anda.

4 Perkara Anda Boleh Buat Selepas Daftar Akaun Tabung Haji THiJARI

Kalau ASB mempunyai platform digital sendiri iaitu
MyASNB
, Tabung Haji juga ada platform digital sendiri  yang dinamakan THiJARI untuk memudahkan dan mempercepatkan urusan pengguna. Anda kini boleh mendaftar akaun dan membuat pelbagai urusan Tabung Haji secara online melalui portal THiJARI. Melalui portal ini, anda boleh:

1. Semak Akaun Tabung Haji

Sebagai pelanggan Tabung Haji, perkara pertama yang anda boleh lakukan adalah buat semakan akaun sendiri dan juga akaun anak. Anda boleh butiran akaun dan rekod transaksi serta baki akaun terkini dengan mudah melalui THiJARI. Berikut merupakan cara membuat semakan di THiJARI:

Pergi ke ‘Ringkasan Akaun’

Lihat ‘Butiran Akaun’

Akaun Tabung Haji anak
 di bawah jagaan anda juga akan dipaparkan.

Pendeposit boleh mendapatkan penyata akaun Tabung Haji online bagi enam bulan terkini.

2. Buat Transaksi dengan Mudah

Perkara kedua yang anda boleh lakukan adalah melakukan pindahan wang ataupun
transfer
duit dari akaun Tabung Haji anda ke akaun Tabung Haji lain seperti akaun anak dan pihak ketiga. Melakukan pindahan wang ini ada had amaun yang anda perlu tahu:

Pindahan ke akaun Tabung Haji  anak tanggungan – RM15,000 sehari

Pindahan ke akaun Tabung Haji pihak ketiga – RM5,000 sehari

Cara Transfer Tabung Haji Online melalui THiJARI

Bagi pengguna yang telah mendaftar akaun THiJARI, anda boleh melakukan online transfer bagi pemindahan wang ke akaun lain. Caranya adalah seperti berikut:

Login akaun THiJARI anda.

Anda perlu tambah akaun kegemaran atau ‘
favourites
‘ terlebih dahulu.

Pada halaman utama, klik butang ‘Kegemaran’.

Masukkan maklumat akaun kegemaran seperti:

-Jenis transaksi

-Nombor akaun penerima

-Nama ringkas

-Simpan maklumat akaun kegemaran

Setelah selesai, anda boleh mula melakukan
online transfer
 antara akaun Tabung Haji. Anda perlu kembali ke halaman utama.

Pada menu utama, klik butang Pindahan Simpanan TH.

Anda akan jumpa ruangan ‘Kepada’. Anda boleh pilih akaun kegemaran yang anda sudah simpan.

Masukkan jumlah duit yang anda mahu
transfer
dan masukkan rujukan penerima.

Klik butang ‘Seterusnya’ untuk meneruskan transaksi.

Klik pada Mohon TAC bagi proses keselamatan dan masukkan nombor TAC di ruangan tersedia.

Akhir sekali, sahkan transaksi anda dan pindahan wang ke akaun lain selesai.

3. Menguruskan Urusan Perkhidmatan Haji

Melalui THiJARI, semua urusan berkenaan Haji menjadi sangat mudah. Pertama sekali, anda sebagai pelanggan Tabung Haji juga boleh membuat semakan dan status pendaftaran Haji. Anda juga boleh dapatkan slip pendaftaran Haji tanpa perlu hadir ke kaunter Tabung Haji berdekatan dengan anda. Guna sahaja aplikasi THiJARI untuk muat turun slip pendaftaran Haji dengan lebih cepat dan mudah.

Untuk urusan tawaran menunaikan Haji, anda juga boleh mendapat surat tawaran dan juga membuat semakan status tawaran Haji melalui aplikasi ini. Selain itu, anda boleh semak dan muat turun jadual penerbangan anda ke Tanah Suci Mekah.

Apabila mahu menunaikan Haji, anda perlu menghadiri program Kursus Asas Haji. Dengan THiJARI, anda boleh kenal pasti lokasi dan tarikh kursus yang anda perlu hadiri. Bukan itu sahaja, anda juga akan dapat muat turun nota Kursus Asas Haji melalui aplikasi ini.

4. Melakukan Urusan Kelab TaHa Secara Online

Kelab TaHa telah ditubuhkan pada 10 April 2008 sebagai salah satu inisiatif Lembaga Tabung Haji untuk menyemai dan menggalakkan simpanan di kalangan pendeposit muda iaitu mereka yang berumur tujuh sehingga 17 tahun. Kelab TaHa ini merupakan medium interaksi utama antara TH dan pendeposit muda untuk memulakan simpanan di TH dalam menunaikan rukun Islam kelima iaitu menunaikan haji.

Sekiranya anda mempunyai anak berada dalam linkungan umur seperti yang telah dinyatakan, anda boleh mendaftarkan anak anda. Semua urusan berkaitan Kelab TaHa boleh dilakukan melalui aplikasi THiJARI:

Daftar kelab TaHa/TaHa@U

Semak status pendaftaran

E-kad keahlian

Direktori dan lokasi

Urusan yang Tidak Boleh Dilakukan melalui THiJARI

Dengan menggunakan aplikasi THiJARI, urusan Tabung Haji online anda kini lebih mudah dan boleh diselesaikan dengan cepat. Anda boleh semak akaun Tabung Haji secara online, transaksi
online transfer
 boleh dilakukan, boleh menguruskan urusan Haji dan Kelab TaHa.

Namun begitu, perlu diingatkan, terdapat beberapa urusan yang anda tidak boleh lakukan melalui aplikasi ini. Hal ini kerana, terdapat urusan yang memerlukan pengesahan dan perlu dilakukan secara fizikal. Berikut merupakan urusan yang anda perlu lakukan di kaunter Tabung Haji:

Penutupan akaun Tabung Haji

Isu harta pusaka

Pendaftaran penama

Hibah amanah

Selain itu, sekiranya anda sedang mencari
insurans kereta terbaik
,
insurans motor murah
 atau
insurans rumah terbaik
, layari laman web Qoala untuk info lanjut.
Bandingkan insurans
 daripada beberapa
syarikat insurans terbaik
 dengan tawaran harga terbaik. Qoala menjanjikan perlindungan menyeluruh untuk anda dan keluarga tersayang.

Kongsi:


5 Cara Bina Tabung Kecemasan untuk Persediaan Jangka Panjang

Tabung kecemasan (atau simpanan kecemasan) bertindak sebagai persediaan atau perlindungan sekiranya berlaku sesuatu situasi yang tidak dijangka. Berdasarkan data terbaharu daripada
Jabatan Perangkaan Malaysia
, 71.4 peratus rakyat Malaysia yang bekerja sendiri mempunyai
simpanan
 dalam dana kecemasan yang hanya mencukupi untuk tempoh kurang daripada sebulan. Bagi pekerja swasta pula, hanya 82.7 peratus mempunyai dana kecemasan yang mencukupi untuk menampung kehidupan dan perbelanjaan untuk tempoh dua bulan sahaja.

Table of Contents

Toggle

Tabung Kecemasan: Berapa Banyak Wang yang Anda Perlu Sediakan?
Ramai Rakyat Malaysia Tidak Miliki Simpanan Kecemasan, 5 Langkah Mudah Bina Tabung Kecemasan
1. Rekod Pendapatan dan Kira Perbelanjaan Bulanan Anda
2. Rancang Kaedah Simpanan yang Sesuai
3. Tabung Kecemasan: Rancang Matlamat Simpanan Anda
4. Pilih Platform Simpanan yang Sesuai
5. Berdisiplin dan Komited

Tabung Kecemasan: Berapa Banyak Wang yang Anda Perlu Sediakan?

Dana kecemasan merujuk pada wang simpanan yang akan digunakan dalam situasi darurat atau mendesak. Anda boleh gunakan dana simpanan daripada tabung kecemasan ini sekiranya anda mengalami kehilangan pekerjaan dan sumber pendapatan, atau anda berdepan situasi perlu membayar bil rawatan hospital akibat kemalangan atau kecemasan, bayaran
penyelenggaraan kereta
 dan situasi luar jangka yang lain.

Secara asasnya, dana kecemasan bukanlah
dana persaraan,
 dan setiap individu mempunyai sebab dan tujuan simpanan dana kecemasan yang berbeza, antaranya:

Bayar balik hutang sedia ada atau mengelakkan hutang tambahan daripada penyelenggaraan kereta atau
kos perubatan
 luar jangka;

Persediaan membayar
cukai pendapatan tahunan
 atau perbelanjaan luar jangka;

Menampung kehidupan sekiranya hilang pekerjaan atau menghidapi penyakit serius;

Kos penyelenggaraan rumah
;

Simpanan untuk
matlamat pelaburan kewangan
 jangka panjang.

Umumnya, jumlah dana kecemasan yang diperlukan adalah berbeza bergantung pada setiap individu (bujang, berkahwin mempunyai anak atau tidak mempunyai anak) dan gaya hidup masing-masing. Ia juga bergantung pada jumlah perbelanjaan bulanan individu. Meskipun begitu, anda boleh rujuk anggaran simpanan kecemasan seperti berikut:

Individu bujang: 4 bulan x belanja bulanan;

Pasangan berkahwin: 6 bulan x belanja bulanan;

Pasangan berkahwin dan mempunyai anak (seorang): 9 bulan x belanja bulanan;

Pasangan berkahwin dan mempunyai anak (dua orang anak): 12 bulan x belanja bulanan.

Sebagai contoh, jika anda bujang dengan anggaran perbelanjaan komitmen bulanan RM1,200 sebulan, anda perlu simpan sekurang-kurangnya RM4,800 dalam tabung kecemasan anda. Secara asasnya, pertimbangkan untuk membuat tabung kecemasan sekurang-kurangnya boleh menampung anda untuk tempoh tiga hingga enam bulan jumlah perbelanjaan bulanan anda.

Cara ini dapat mengelakkan anda daripada menggunakan
simpanan hari tua
 atau berhutang
pinjaman peribadi
 atau
kad kredit
 sekiranya anda memerlukan wang secara tiba-tiba.

Ramai Rakyat Malaysia Tidak Miliki Simpanan Kecemasan, 5 Langkah Mudah Bina Tabung Kecemasan

Dana atau tabung kecemasan memainkan peranan penting dalam memastikan anda tidak menggunakan wang simpanan, menggadaikan
emas
 atau meminjam daripada ahli keluarga, rakan-rakan atau syarikat pinjaman wang tidak berlesen. Jika anda ingin memulakan tabung kecemasan, berikut lima langkah yang boleh anda pertimbangkan:

1. Rekod Pendapatan dan Kira Perbelanjaan Bulanan Anda

Langkah pertama yang boleh anda lakukan untuk memulakan tabung kecemasan adalah dengan merekodkan perbelanjaan dan pendapatan bulanan anda untuk mengetahui jumlah komitmen tetap dan amaun yang boleh disimpan setiap bulan.

Kira jumlah perbelanjaan bulanan anda seperti
pinjaman perumahan
, makan minum, bil utiliti,
pinjaman kereta
 dan hutang-hutang lain. Jadual di bawah merupakan anggaran perbelanjaan individu bujang yang menetap di Lembah Klang

Perkara

Jumlah

1. Pendapatan Kasar Bulanan

RM2,000

2. Perbelanjaan Bulanan (Bilik sewa, makan minum, utiliti, pengangkutan awam, barangan penjagaan diri, dll.)

RM1,200

3. Komitmen Lain (Ibu bapa,
bayaran pinjaman PTPTN
,
insurans kesihatan
, dll.)

RM400

4. Perbelanjaan Sosial/Hiburan

RM150

5. Simpanan (Tabung Kecemasan,
Simpanan Deposit Tetap
)

RM250

2. Rancang Kaedah Simpanan yang Sesuai

Secara asasnya, kaedah simpanan turut memainkan peranan penting dalam memastikan anda kekal disiplin dan konsisten menyimpan setiap bulan sekali gus membantu anda mencapai matlamat simpanan yang anda tetapkan. Oleh sebab itu, anda perlu pilih cara simpanan yang sesuai mengikut kemampuan anda.

Teknik 70-10-10-10

Anda boleh bahagikan jumlah pendapatan bulanan kepada empat bahagian atau gunakan teknik pengurusan wang 70-10-10-10. Ini bermaksud, 10 peratus boleh diperuntukkan untuk simpanan, 10 peratus untuk kecemasan, 10 peratus untuk insurans dan 70 peratus lagi untuk perbelanjaan dan komitmen bulanan.

Namun begitu, pecahan ini tidak semestinya tetap untuk setiap individu. Ia hanyalah bertujuan untuk memberikan gambaran asas kepada anda untuk membina
tabiat kewangan
 yang sihat bagi membantu anda mencapai matlamat kewangan anda dengan lebih cepat. Sekiranya berlaku krisis dan anda mengalami kekangan perbelanjaan, anda boleh kurangkan simpanan anda buat sementara waktu.

Guna Aplikasi Tabung

Simpan duit dalam aplikasi terkini seperti
 Tabung MAE Maybank
 – anda boleh sesuaikan tabung mengikut keperluan dan
target
 anda. Selain tabung kecemasan, anda boleh gunakan ciri yang disediakan untuk tujuan lain seperti
tabung belanja ray
a,
tabung Umrah
 dan sebagainya.

Bawa Bekal, Memasak di Rumah

Anda juga boleh mencabar diri dengan kurangkan
order
 makanan dari luar atau bawa bekal dari rumah ke pejabat. Cara ini dapat membantu kurangkan lebih banyak kos perbelanjaan bulanan anda. Lebihan daripada perbelanjaan ini boleh disimpan ke dalam tabung kecemasan. Ia secara tidak langsung dapat membantu anda mencapai
target
 kewangan dengan lebih cepat.

3. Tabung Kecemasan: Rancang Matlamat Simpanan Anda

Berapa banyak yang anda perlukan dalam tabung kecemasan anda? Secara asasnya, anda memerlukan sekurang-kurangan tiga hingga enam bulan perbelanjaan bulanan anda dalam tabung kecemasan. Meskipun begitu, ia semestinya bergantung pada kemampuan dan keperluan individu. Anda boleh rujuk contoh pengiraan di bawah untuk mengetahui matlamat simpanan anda berdasarkan jadual di atas:

Jumlah Perbelanjaan Bulanan (Perkara 2 + 3 + 4) – RM1,750

Jumlah yang Diperlukan untuk Tabung Kecemasan – RM1,750 x 6 bulan = RM10,500

Jumlah Peruntukan Simpanan setiap Bulan (Perkara 5) – RM250

Tempoh Masa Diperlukan untuk Menyimpan – RM10,500/RM250 = 42 Bulan

Berdasarkan jadual di atas, individu bujang perlu ada minimum RM10,000 (atau lebih) untuk miliki tabung kecemasan yang ideal. Namun begitu, amaun simpanan kecemasan yang diperlukan ini mungkin berubah bergantung pada komitmen bulanan dan jumlah pendapatan setiap individu. Oleh sebab itu, anda perlu rancang simpanan anda seawal mungkin dan simpan secara konsisten setiap bulan untuk ketenangan.

4. Pilih Platform Simpanan yang Sesuai

Anda digalakkan untuk menyimpan dana kecemasan anda di mana-mana platform yang sesuai. Berikut antara platform simpanan dan
pelaburan
 yang boleh anda gunakan:

Akaun Simpanan Bank

Meskipun akaun simpanan bank menawarkan kadar keuntungan yang rendah, ia membenarkan pengeluaran wang dengan pantas dan mudah sekiranya berlaku situasi anda memerlukan wang dalam tabung kecemasan dengan segera.

Akaun Deposit Tetap

Fixed deposit
 atau deposit tetap menawarkan kadar keuntungan yang lebih tinggi berbanding simpanan biasa. Sekiranya wang simpanan ini tidak dikeluarkan untuk tempoh tertentu, anda boleh menerima manfaat dalam bentuk keuntungan atau faedah yang lebih tinggi. Ini bermaksud, anda boleh mencapai
target
 simpanan yang ditetapkan dengan lebih cepat.

Akaun Amanah Saham Nasional Berhad (ASNB)

ASNB menawarkan kadar dividen yang kompetitif setiap tahun yang boleh membantu anda meningkatkan wang simpanan anda dengan selamat. Selain itu, anda juga boleh mengeluarkan wang ASB melalui
pengeluaran
 ASB online
 atau melalui bank-bank yang mengambil bahagian dengan mudah sekiranya anda perlu mengakses dana kecemasan ini.

5. Berdisiplin dan Komited

Penting untuk anda mulakan tabung kecemasan seawal mungkin mengikut kemampuan anda kerana ia mungkin mengambil masa yang lama untuk mencapai
matlamat kewangan
 anda. Elakkan daripada bertangguh dan pastikan anda kekal berdisiplin dalam menyimpan.

Selain itu, elakkan juga daripada menggunakan simpanan kecemasan untuk perbelanjaan biasa seperti
shopping
 pakaian berjenama, berbelanja perkara tidak perlu, menampung
hutang kad kredit
 dan lain-lain kerana ia mungkin menjejaskan matlamat jangka panjang anda. Guna dana ini fokus kepada situasi kecemasan sahaja.

Selain itu, sekiranya anda sedang mencari
insurans kereta terbaik
, layari laman web Qoala untuk info lanjut. Qoala merupakan
platform insurans terbaik di Malaysia
 dengan jaminan proses beli insurans yang selamat, berpatutan dan mudah.

Kongsi:


Tabung Korban Hari Raya Haji, Serendah RM2 Sehari 1 Bahagian?

Ramai yang berhajat untuk buat ibadah korban sempena Hari Raya Haji namun terpaksa melupakan hasrat tersebut disebabkan kekangan kewangan lebih-lebih lagi dengan mengambil kira
kos operasi
 perternak yang meningkat sejak kebelakangan ini di antara 35 hingga 40 peratus. Meskipun begitu, ia tidaklah bermaksud anda tidak boleh melakukan ibadah korban – jika kena dan betul caranya, anda boleh mengambil bahagian dalam mengerjakan ibadah haji.

Table of Contents

Toggle

Cara Simpan Duit untuk Korban Hari Raya Haji Setiap Tahun
1. Sediakan Tabung Khas
2. Masukkan dalam Bajet Perbelanjaan Tahunan/Bulanan
3. Buat Potongan Gaji

Cara Simpan Duit untuk Korban Hari Raya Haji Setiap Tahun

Setiap individu yang berkemampuan disunatkan untuk melaksanakan ibadah korban setiap kali Hari Raya Haji. Hari Raya Haji atau turut dikenali sebagai Hari Raya Korban dan Aidiladha diraikan oleh umat Islam diseluruh dunia sehingga ke hari ini bagi memperingati kisah pengorbanan Nabi Ibrahim a.s yang sanggup menyembelih anaknya Nabi Ismail kerana ketaatannya terhadap Allah S.WT.

Rentetan daripada peristiwa ini, umat Islam menyembelih binatang-binatang korban setiap tahun ketika perayaan Aidiladha lalu mengagihkan kepada golongan yang kurang bernasib baik. Panduan berikut boleh membantu anda dalam merancang kewangan anda untuk
menyimpan duit
 bagi membuat sembelihan korban.

1. Sediakan Tabung Khas

Bagi membantu anda mencapai matlamat melaksanakan ibadah korban, anda boleh sediakan tabung khas untuk menyimpan duit sama seperti anda menyediakan
tabung pendidikan
 untuk anak-anak anda. Anda boleh sediakan tabung fizikal di rumah (tabung buluh atau sebagainya) atau memperuntukkan satu akaun khas seperti tabung MAE Maybank untuk tujuan tersebut. Bagi anda yang mungkin tidak biasa dengan tabung MAE Maybank, anda boleh ikuti cara simpan duit dalam tabung MAE seperti berikut:

Cara Simpan Duit Ibadah Korban dalam Tabung MAE Maybank

Secara asasnya, MAE Maybank merupakan aplikasi yang memudahkan pengguna khususnya pengguna Maybank tentang perkara-perkara yang melibatkan urusan kewangan seharian. Selain
pengurusan kewangan
, MAE juga membolehkan anda melakukan transaksi menggunakan QR Pay, melakukan pembayaran bil,
transfer
 duit, tambah nilai dan sebagainya dengan mudah. Malah, ia juga memudahkan anda untuk memantau perbelanjaan harian dan bulanan anda. Berikut merupakan panduan lengkap cara menggunakan tabung MAE Maybank untuk rujukan dan panduan anda:

i. Kenal Pasti Tujuan Simpanan

Pertama, anda perlu tahu tujuan simpanan anda – dalam kes ini, anda perlu menyimpan untuk mengambil bahagian dalam ibadah korban Hari Raya Haji. Log masuk akaun MAE anda, kemudian pilih
Create Tabung
 dan pilih daripada pilihan yang tersedia. Anda juga boleh letak nama tabung anda sendiri mengikut kesesuaian seperti “Ibadah Korban Lembu Hari Raya Haji”.

ii. Tetapkan Tempoh

Kemudian, pilih tarikh mula dan tarikh jangkaan tabung penuh. Aplikasi MAE akan kirakan amaun yang perlu diperuntukkan setiap bulan bagi membantu anda mencapai sasaran yang ditetapkan. Sebagai contoh, andaikan satu bahagian lembu berharga RM750, amaun bulanan yang perlu diasingkan daripada gaji (
simpanan gaji
) anda adalah lebih kurang RM62.50 sebulan untuk tempoh 12 bulan, atau kira-kira RM2.08 sen sehari.

iii. Mula Menabung

Anda boleh pilih sama ada untuk menyimpan dalam tabung anda sendiri atau tabung orang lain. Tabung orang lain sesuai sekiranya anda merancang untuk melakukan ibadah korban bersama ahli keluarga anda yang lain. Senang cerita, anda bertindak sebagai bendahari dan semua ahli keluarga yang ingin mengambil bahagian akan menyimpan dalam tabung yang sama. Anda juga boleh pilih sama ada untuk
 auto deduct
 duit secara terus dari akaun anda atau masukkan sendiri ke dalam tabung ikut kesesuaian dan bajet anda sehingga tabung penuh.

2. Masukkan dalam Bajet Perbelanjaan Tahunan/Bulanan

Cara paling mudah untuk menyimpan duit bagi melaksanakan ibadah korban setiap tahun adalah dengan menjadikannya salah satu daripada perbelanjaan wajib tahunan atau bulanan. Jika sebelum ini anda hanya memperuntukkan bajet tahunan untuk
renew
 insurans kereta
 atau insurans motor,
roadtax
 kereta
, zakat dan sebagainya sahaja, inilah masanya untuk anda menambah satu lagi dalam senarai bajet tahunan atau bulanan yang perlu dibayar.

Di pasaran, harga seekor lembu pada tahun 2022 meningkat sehingga RM5,200 seekor berbanding tahun lalu di bawah RM5,000 seekor. Ini bermaksud, harga satu bahagian lembu korban tahun ini dianggarkan sekitar RM750 hingga RM850. Anda boleh ambil kira harga pasaran lembu semasa dalam menentukan bajet yang perlu diperuntukkan setiap tahun. Ini kerana, harga seekor lembu berubah mengikut keadaan ekonomi semasa setiap tahun.

3. Buat Potongan Gaji

Jika anda kurang berdisiplin dalam menabung, anda boleh buat potongan gaji secara automatik ke akaun khas setiap bulan. Sebagai contoh, anda boleh buat potongan gaji setiap bulan ke akaun
Tabung Haji
 anda. Apabila tiba musim ibadah korban, anda boleh keluarkan sebahagian daripada simpanan tersebut untuk melaksanakan ibadah korban.

Semoga panduan ini dapat membantu anda merancang kewangan anda dengan lebih baik untuk berpeluang melaksanakan ibadah korban setiap tahun. Secara asasnya, ibadah korban merupakan salah satu cara untuk menzahirkan rasa syukur atas nikmat dan rezeki yang diberikan sepanjang tahun.

Selain itu, sekiranya anda merancang untuk
memperbaharui insurans kereta
 anda, layari laman web Qoala untuk info lanjut. Qoala menyediakan pelbagai pilihan insurans kereta daripada pelbagai
syarikat insurans terbaik di Malaysia
 dengan jaminan proses
beli insurans
 yang mudah, cepat dan selamat.

Kongsi:


7 Tabung Pendidikan Anak untuk Masa Depan

Seperti yang anda tahu, kos untuk membesarkan anak memang tinggi daripada keperluan harian, perubatan sehinggalah pendidikan. Sebagai ibu bapa, anda bertanggungjawab untuk memastikan masa depan anak cerah dan terjamin, dan salah satu cara terbaik adalah dengan menyediakan tabung pendidikan untuk mereka.
Artikel ini akan berkongsikan tujuh tabung pendidikan terbaik di Malaysia yang boleh anda pertimbangkan.

Table of Contents

Toggle

Jamin Masa Depan Lebih Baik, 7 Tabung Pendidikan Anak Anda Perlu Tahu
1. SSPN-i Plus
2. Tabung Haji
3. Amanah Saham Bumiputera Didik (ASB 3 Didik)
4. Amanah Hartanah Bumiputera
5. Insurans Pendidikan
6. Simpanan Tetap
7. Akaun Simpanan
Persediaan Kewangan untuk Masa Depan Anak Anda

Jamin Masa Depan Lebih Baik, 7 Tabung Pendidikan Anak Anda Perlu Tahu

Secara amnya, terdapat banyak pilihan tabung pendidikan yang boleh anda pertimbangkan. Anda boleh menyimpan duit di platform
pelaburan risiko rendah
 terbaik seperti Tabung Haji, SSPN, dan
ASB
 untuk tujuan pendidikan anak-anak anda satu masa nanti. Seeloknya, lakukan persiapan awal dengan mula menyimpan duit seawal mungkin kerana kita tidak tahu kos pendidikan mungkin akan meningkat dalam masa 15 sehingga 20 tahun akan datang.

Tidak kiralah anak anda baru berumur enam bulan, satu tahun atau lima tahun, anda boleh mula memperuntukkan wang daripada
duit gaji
 bulanan anda untuk disimpan dalam tabung simpanan anak anda. Dengan cara ini, anda akan dapat menggunakan
wang simpanan
 ini apabila anak anda sudah mula mahu belajar di universiti. Berikut merupakan tujuh pilihan yang anda patut pertimbangkan
:

1. SSPN-i Plus

SSPN
 (Skim Simpanan Pendidikan Negara) ialah skim simpanan pendidikan oleh
PTPTN
 untuk membantu rakyat Malaysia menabung untuk pengajian tinggi. Untuk pengetahuan anda, perancangan simpanan pelajaran SSPN-i Plus juga menawarkan
perlindungan takaful
.
Selain daripada menyimpan untuk pendidikan anak anda, anda juga akan dapat menikmati beberapa faedah lain seperti
pelepasan cukai
 sebanyak RM6,000 setahun.

Selain itu, perlindungan takaful percuma juga akan disediakan untuk pendeposit yang mempunyai simpanan RM1,000 ke atas. SSPN juga menawarkan kadar dividen yang kompetitif.

Kadar Dividen SSPN

Berikut merupakan senarai kadar dividen SSPN untuk lima tahun yang terkini:

Tahun

Kadar Dividen (%)

2021

3.00

2020

4.00

2019

4.00

2018

4.00

2017

4.00

Cara Daftar Akaun SSPN
-i Plus
 Online

Jika anda berminat untuk menyimpan duit anak anda dalam SSPN-i Plus, ikuti 10 langkah berikut:

Layari laman web SSPN

Klik butang “Daftar SSPN-i Plus” dan klik butang ”Pembukaan Akaun”

Pilih salah satu daripada enam pakej SSPN-i Plus bermula dari RM30 sebulan sehingga RM500 sebulan.

Pilih syarikat pengendali takaful SSPN-i Plus.

Lengkapkan maklumat akaun.

Kemudian, pilih sama ada akaun SSPN-i Plus ini dibuka untuk diri sendiri atau anak.

Lengkapkan maklumat pendeposit dan maklumat anak.

Masukkan jumlah bayaran mengikut pakej yang anda pilih. Minimum jumlah bayaran adalah dua bulan.

Pilih kaedah potongan pembayaran.

Semak maklumat pendaftaran sebelum membuat pembayaran.

2. Tabung Haji

Bagi mereka yang beragama Islam, Tabung Haji merupakan pilihan yang wajar dipertimbangkan. Anda boleh
buka akaun Tabung Haji
 dan menjadikannya sebagai tabung pendidikan anak. Kebiasaannya, kebanyakan ibu bapa memilih akaun simpanan Tabung Haji untuk menyimpan
duit raya
 anak-anak kerana ia dijamin oleh kerajaan dan patuh syariah.

Bukan itu sahaja, dengan menyimpan duit di Tabung Haji juga membolehkan anda mendaftarkan anak anda untuk menunaikan ibadah Haji dengan syarat jumlah wang minimum RM1,300 dalam akaun anak anda. Selain itu, Tabung Haji juga menawarkan kadar dividen dan bonus yang akan memberikan pulangan tambahan kepada akaun Tabung Haji anak anda.

Perlu diingatkan, anda perlu menukar status akaun anak dari “Akaun Kanak-kanak” kepada “Akaun Dewasa” apabila usianya telah mencecah 18 tahun ke atas. Selagi status akaun kekal sebagai akaun kanak-kanak, penjaga akan bertanggungjawab sepenuhnya ke atas akaun tersebut walaupun anak telah melebihi umur 18 tahun. Penukaran status akaun boleh dibuat di mana-mana cawangan TH dan ia hanya boleh dilakukan oleh ibu bapa atau penjaga yang sah sahaja.

Cara Buka Akaun Tabung Haji Anak

Kini anda boleh mendaftar atau buka akaun Tabung Haji anak online. Berikut merupakan cara daftar Tabung Haji Anak online.
 Ikuti langkah-langkah berikut:

Layari laman web THiJARI atau melalui aplikasi THiJARI.

Mula mendaftar dengan klik pada bahagian “Pembukaan Akaun Kanak-kanak”.

Isi maklumat anda dengan lengkap dan hantar. Anda akan menerima e-mel pengesahan daripada Tabung Haji.

Pergi ke cawangan pilihan anda untuk urusan pendaftaran di kaunter, dan bawa dokumen buka akaun Tabung Haji Anak seperti s
urat beranak anak (dan salinan), MyKid anak (dan salinan), MyKad ibu/bapa (dan salinan).

Anda perlu mengemukakan deposit akaun pembukaan dengan jumlah minimum RM10.

Jika anda mahu daftar Haji untuk anak, anda boleh masukkan RM1,310.00.

Urusan anda akan dapat diselesaikan dalam masa yang singkat.

3. Amanah Saham Bumiputera Didik (ASB 3 Didik)

Bagi Bumiputera, anda boleh pertimbangkan untuk menyimpan duit anak anda dalam akaun
ASB
 Didik 3. Simpanan dalam akaun ini akan menyediakan keperluan kewangan masa depan untuk perbelanjaan pendidikan anak anda. Akaun ASB 3 Didik boleh dibuka dengan kadar serendah RM100 sahaja. Anda boleh membuka “Akaun Bijak” untuk dijadikan sebagai tabung pendidikan anak anda.

Status akaun ini ditukarkan secara automatik menjadi akaun dewasa apabila anak anda telah mencapai usia 18 tahun. Dana ini diuruskan oleh Amanah Saham Nasional Berhad, iaitu sebuah anak syarikat Permodalan Nasional Berhad. Untuk rekod, dividen ASB 3 Didik bagi tahun 2021 adalah sebanyak 4.25 peratus.

Cara Daftar Akaun ASB 3 Didik

Berikut merupakan cara daftar akaun ASB 3 Didik untuk rujukan dan panduan anda:

Muat turun aplikasi MyASNB.

Klik butang Daftar.

Pilih jenis ID
–
 jika anda pilih nombor kad pengenalan, masukkan no IC anda bersama-sama dengan nombor telefon anda.

Masukkan nombor OTP yang dihantar ke telefon bimbit anda untuk tujuan pengesahan.

Lengkapkan maklumat peribadi, maklumat pekerjaan, pengesahan identiti dan sebagainya.

4. Amanah Hartanah Bumiputera

Anda boleh membuka “Akaun Remaja” di Amanah Hartanah Bumiputera sebagai tabung pendidikan untuk anak anda. Apa itu AHB? Ia merupakan dana unit amanah patuh Syariah yang melabur dengan tujuan memberikan aliran pendapatan yang tetap dan konsisten kepada pelabur Bumiputera sambil mengekalkan modal pelaburan pelabur.

Kelebihan simpan wang dengan Amanah Hartanah Bumiputera (AHB) adalah pemegang akaun akan mendapat akses untuk melabur dalam hartanah komersial utama di Malaysia. Ini bermakna anak anda yang masih kecil sudah boleh melabur hartanah dengan modal minimum hanya sebanyak RM100. Wang pulangan akan masuk ke dalam akaun anak anda dan boleh dikeluarkan apabila tiba masanya.

5. Insurans Pendidikan

Walaupun insurans biasanya dikaitkan dengan perlindungan
insurans nyawa
,
insurans kereta
 dan banyak lagi, anda juga boleh memilih insurans pendidikan yang dijadikan tabung simpanan untuk pendidikan anak anda. Dengan insurans pendidikan, anda bukan sahaja menyediakan wang simpanan pendidikan untuk anak-anak anda tetapi dalam masa yang sama anda juga akan memberikan perlindungan kepada mereka.

Pertimbangkan komitmen sedia ada dan jumlah wang yang anda ingin peruntukkan untuk pendidikan anak anda. Dengan cara ini, anda dapat pastikan yang anda mampu membayar premium kerana ia merupakan komitmen jangka panjang. Pilih polisi yang boleh memberikan anda fleksibiliti supaya anda boleh meningkatkan jumlah simpanan anda secara beransur-ansur pada masa hadapan sekiranya pendapatan bulanan anda bertambah. Anda juga boleh menuntut
pelepasan cukai
 sehingga RM3,000 jika anda mendapatkan insurans pendidikan untuk anak anda.

6. Simpanan Tetap

Anda juga boleh menggunakan akaun
simpanan tetap
atau dikenali juga sebagai akaun
fixed deposit
 untuk menyimpan duit sebagai tabung pendidikan anak anda. Dengan menyimpan duit anda dalam simpanan tetap, simpanan anak anda akan bertambah dari semasa ke semasa tanpa risiko kewangan yang tinggi.

Simpanan tetap merupakan pelaburan jangka panjang
–a
maun yang anda simpan dalam bank akan disimpan untuk tempoh tertentu sehingga mencapai tempoh matang yang telah ditetapkan.
Menyimpan wang anak anda dalam simpanan tetap merupakan satu langkah yang baik kerana kadar faedah yang ditawarkan agak tinggi dan tabung pendidikan anak anda juga akan semakin bertambah.

7. Akaun Simpanan

Akaun simpanan merujuk pada akaun bank yang membolehkan anda menyimpan wang simpanan anda dengan selamat. Anda boleh membuka akaun simpanan dengan amaun serendah RM1 bergantung pada bank pilihan anda kerana setiap bank mempunyai polisi yang berbeza.

Walaupun kadar faedahnya lebih rendah berbanding dengan platform tabung pendidikan lain yang telah disebutkan di atas, akaun simpanan ini masih lagi pilihan yang baik sebagai tabung simpanan pendidikan untuk anak anda berbanding menyimpan dalam tabung biasa.

Persediaan Kewangan untuk Masa Depan Anak Anda

Menyediakan tabung pendidikan anak dari awal dapat membantu anda membuat perancangan kewangan yang lebih baik untuk masa depan yang lebih cerah. Ini bermaksud, anda tidak perlu menggunakan
duit KWSP
 anda untuk menampung kos pembelajaran anak di universiti kerana wang simpanan dalam tabung pendidikan anak sudah mencukupi.

Selain daripada anda menyediakan tabung pendidikan untuk anak anda, anda juga disarankan untuk memupuk tabiat menabung untuk anak anda supaya mereka akan menghargai nilai wang ringgit dan ini mungkin dapat membantu mereka untuk menguruskan wang mereka sendiri pada satu masa nanti.

Selain itu, sekiranya anda sedang mencari
insurans kereta terbaik
 di Malaysia, dapatkan
insurans kereta
 anda dengan Qoala. Selain insurans kereta, anda juga boleh mendapatkan
insurans motor
 dan
insurans rumah
 di Qoala.

Kongsi:


Bolehkah Tiada Slip Gaji, Gaji 1500 Beli Rumah?

Ramai dalam kalangan anda mungkin tertanya-tanya sama ada anda boleh dengan gaji 1500 beli rumah lebih-lebih lagi dengan mengambil kira keadaan kewangan dan ekonomi semasa. Secara asasnya, proses
beli rumah pertama
 dengan penyata gaji kecil boleh dibuat jika dilakukan dengan cara yang betul. Artikel ini akan membantu anda kenal pasti cara beli rumah dan tips yang boleh anda praktikkan untuk beli rumah pertama dengan gaji 1500.

Table of Contents

Toggle

Gaji RM1,500 Beli Rumah: Loan Rumah Menerusi Syarikat Jaminan Kredit Perumahan Berhad (SJKP)
3 Perkara Tentang Skim Jaminan Kredit Perumahan Anda Perlu Tahu
1. Kelayakan
2. Dokumen Diperlukan
3. Proses Permohonan
5 Strategi Beli Rumah Pertama Gaji Kecil Anda Boleh Cuba
1. Skim Perumahan Kerajaan, Rumah Mampu Milik
2. Pinjaman Perumahan Kerajaan (LPPSA)
3. Beli Rumah Lelong
4. Joint Loan atau Pinjaman Bersama Pasangan/Ahli Keluarga
5. Pengeluaran KWSP Akaun 2
Kelayakan Gaji Beli Rumah 2022: Gaji 1500 Boleh Beli Rumah?

Gaji RM1,500 Beli Rumah:
Loan
 Rumah Menerusi Syarikat Jaminan Kredit Perumahan Berhad (SJKP)

Jika anda bukan penjawat awam yang boleh nikmati skim
pinjaman perumahan LPPSA
 dan anda tidak mempunyai pekerjaan tetap atau memiliki gaji kecil dengan pendapatan purata kasar minimum RM1,000 sebulan tanpa slip gaji, anda boleh mempertimbangkan
pinjaman perumahan
 menerusi Syarikat Jaminan Kredit Perumahan Berhad. Rakyat Malaysia khususnya golongan B40 dan M40 kini boleh memiliki kediaman sendiri kerana kerajaan sedia membantu memudahkan pinjaman perumahan menerusi Syarikat Jaminan Kredit Perumahan Berhad (SJKP).

3 Perkara Tentang Skim Jaminan Kredit Perumahan Anda Perlu Tahu

Apa itu Skim Jaminan Kredit Perumahan (SJKP)? Secara asasnya, SJKP merupakan skim pembiayaan yang bertujuan untuk membantu golongan yang tidak mempunyai pendapatan tetap seperti pekerja ekonomi gig dan bebas, pemilik perniagaan, peniaga atau usahawan kecil memiliki kediaman sendiri. Ia sekali gus membolehkan rakyat Malaysia seperti nelayan, petani, peniaga kecil, pemandu teksi dan lain-lain pekerjaan boleh memohon membeli rumah pertama berharga sehingga RM300,000 dengan tempoh pembiayaan sehingga 35 tahun atau usia peminjam 65 tahun.

1. Kelayakan

Secara amnya, semua rakyat Malaysia yang tidak mempunyai pendapatan tetap layak untuk memohon skim pembiayaan ini. Berikut syarat kelayakan yang ditetapkan oleh kerajaan bagi melayakkan anda untuk memohon skim ini:

Warganegara Malaysia berumur 18 tahun ke atas (
joint loan
 dibenarkan);

Pembelian rumah kediaman baru atau
rumah
 subsale
 atau rumah lelong pertama dalam kategori rumah kos rendah atau sederhana, atau rumah mampu milik untuk didiami sendiri;

Terbuka untuk rumah kediaman baru, rumah
under construction
, rumah
subsale
 atau rumah lelong;

Jumlah bayaran balik untuk kesemua pinjaman pemohon tidak melebihi 65 peratus daripada pendapatan kasar bulanan;

Tiada
rekod CCRIS
 tertunggak (melebihi dua bulan bagi tempoh 12 bulan terkini) serta lain-lain rekod kredit yang negatif dalam tempoh 24 bulan.

2. Dokumen Diperlukan

Bagi memudahkan proses permohonan anda, berikut merupakan dokumen yang diperlukan untuk memohon Skim Jaminan Kredit Perumahan:

Perjanjian Jual Beli yang asal/borang tempahan/resit
downpayment
 rumah
;

Penyata akaun bank atau
deposit tetap
 enam bulan terkini (jika ada);

Penyata cukai pendapatan
/penyata KWSP terkini;

Surat pengesahan pekerjaan;

Salinan Kad Pengenalan pemohon;

Surat pengesahan majikan (jika ada);

Lesen perniagaan; atau kad pendaftaran nelayan; atau permit teksi (mana-mana berkenaan);

Surat akuan bekerja sendiri atau penyata pendapatan yang disahkan oleh JKKK atau penjawat kerajaan Kategori A, Penghulu/Ketua Kampung atau Pengurus Cawangan Bank.

3. Proses Permohonan

Sekiranya anda berminat untuk memohon skim pinjaman perumahan ini, anda boleh ikuti langkah-langkah seperti berikut:

Permohonan mestilah dibuat di mana-mana cawangan institusi-institusi kewangan (IKP) yang mengambil bahagian dan bukan secara terus di pejabat SJKP;

Bakal peminjam perlu mengenal pasti kediaman yang dikehendaki terlebih dahulu, sebelum memohon dan menyerahkan dokumen yang berkaitan kepada IKP yang terlibat;

Institusi Kewangan Terlibat akan menyediakan kemudahan pembiayaan kepada peminjam yang layak;

Bank akan menilai dan menyemak permohonan peminjam dan menghantar permohonan kepada Syarikat Jaminan Kredit Perumahan Berhad (SJKP) bagi jaminan perlindungan;

SJKP akan menyemak permohonan dan menyediakan jaminan perlindungan (jika memenuhi kriteria yang ditetapkan);

Institusi Kewangan akan mengemukakan surat tawaran (LO) kepada pelanggan setelah berjaya mendapatkan jaminan daripada SJKP;

Peminjam yang menerima LO boleh memiliki rumah idaman selepas Institusi Kewangan mengeluarkan pembiayaan.

Jadual berikut merupakan ringkasan berkaitan Skim Jaminan Kredit Perumahan (SJKP) untuk membantu anda memahami skim ini dengan lebih baik:

Perkara

Penerangan

Tujuan Pembiayaan

Pembiayaan gadai janji.

Had Pembiayaan

Pinjaman sehingga RM400,000 (termasuk jumlah pembiayaan prinsipal,
MRTA atau MRTT
, LTHO, yuran guaman dan yuran penilaian).

Jenis Pembiayaan

Pembiayaan bertempoh.

Tempoh Pembiayaan

Sehingga 35 tahun atau sehingga tamat tempoh pembiayaan atau mana-mana terdahulu (pinjaman dua generasi dibenarkan).

Jaminan Pembiayaan

Jaminan 100 peratus atas jumlah pembiayaan prinsipal (termasuk MRTA atau MRTT, LTHO, yuran guaman dan yuran penilaian) yang diperolehi daripada Institusi Kewangan yang terlibat.

Kadar Faedah/Keuntungan

Tertakluk pada kadar faeedah yang ditetapkan oleh Institusi Kewangan terlibat.

Deposit

Deposit mandatori bersamaan dengan 3 bulan bayaran bulanan.

5 Strategi Beli Rumah Pertama Gaji Kecil Anda Boleh Cuba

Secara asasnya, terdapat beberapa strategi dan cara yang anda boleh praktikkan untuk beli rumah dengan gaji kecil (gaji 1500). Berikut lima strategi yang biasa dilakukan yang boleh anda cuba:

1. Skim Perumahan Kerajaan, Rumah Mampu Milik

Skim Perumahan Kerajaan atau
Rumah Mampu Milik
 diperkenalkan bagi membantu golongan berpendapatan rendah terutamanya golongan B40 dan M40 untuk memiliki kediaman sendiri. Di Malaysia, banyak projek perumahan mampu milik ditawarkan seperti Rumah Mampu Milik Johor dan Rumah Mampu Milik Sarawak, Rumah Selangorku dan banyak lagi.

2. Pinjaman Perumahan Kerajaan (LPPSA)

Bagi penjawat awam pula, anda boleh mempertimbangkan Skim Perumahan Kakitangan Awam atau Pinjaman LPPSA. Skim pinjaman perumahan kerajaan ini memfokuskan pemilikan rumah terutamanya penjawat awam yang berpendapatan rendah dan sederhana.

3. Beli Rumah Lelong

Sekiranya anda mempunyai gaji yang kecil, anda juga boleh memiliki kediaman sendiri dengan membeli
rumah lelong
 atau rumah
secondhand
. Meskipun ia kedengaran mudah, anda disarankan untuk mengkaji kekurangan dan kelebihan beli rumah sebegini untuk mengelakkan anda daripada menanggung kerugian akibat tersalah pilih.

4.
Joint Loan
 atau Pinjaman Bersama Pasangan/Ahli Keluarga

Pinjaman bersama menggabungkan kelayakan pinjaman perumahan anda dengan pasangan anda. Ini bermaksud, jika anda memiliki gaji kecil, anda boleh gabungkan kelayakan pinjaman bersama pasangan anda bagi membolehkan anda dapat
beli rumah
 dengan kelayakan dan harga rumah yang lebih tinggi.

5. Pengeluaran KWSP Akaun 2

Anda juga boleh mempertimbangkan untuk melakukan
pengeluaran KWSP Akaun 2
 untuk beli rumah. Kebenaran pengeluaran simpanan Akaun 2 untuk pembelian rumah ini membolehkan ahli memiliki sekurang-kurangnya sebuah rumah untuk berlindung apabila menghadapi usia persaraan nanti.

Kelayakan Gaji Beli Rumah 2022: Gaji 1500 Boleh Beli Rumah?

Secara asasnya, tiada gaji minimum yang ditetapkan untuk melayakkan anda beli rumah. Ia bergantung pada harga rumah yang ingin dibeli dan penilaian tahap kewangan anda oleh pihak bank. Pihak bank akan menggunakan Nisbah Khidmat Hutang atau
Debt Service Ratio
 (DSR) untuk mengira kelayakan pinjaman anda. Bagi anda yang mungkin tidak tahu apa itu DSR, DSR merujuk pada nisbah pembiayaan hutang dengan pendapatan kasar isi rumah dengan mengambil kira setiap komitmen, hutang dan prestasi kewangan semasa anda.

Ini bermaksud, DSR akan menetukan sama ada anda layak untuk memohon pinjaman perumahan dengan pihak bank atau tidak. Di Malaysia, kadar DSR anda tidak boleh melebihi 70 peratus bagi melayakkan anda untuk beli rumah. Meskipun begitu, ia bergantung pada polisi setiap bank kerana setiap bank mempunyai nilai DSR yang berbeza dan ada sesetengah bank yang menetapkan syarat kelayakan kadar DSR yang lebih rendah.

Semoga perkongsian ini boleh membantu anda sekiranya anda memiliki gaji 1500 dan ingin beli rumah. Selain itu, sekiranya anda sedang mempertimbangkan untuk
beli insurans rumah terbaik
, layari laman web Qoala untuk info lanjut. Qoala merupakan
platform insurans di Malaysia
 yang menyediakan insurans daripada pelbagai
syarikat insurans terbaik
 dengan jaminan proses beli insurans yang selamat, berpatutan dan mudah.

Kongsi:


7 Tips Belanja Hari Raya untuk Elak Hutang, Belanja Ikut Nafsu

Setiap kali menjelang raya, pasti ramai yang melepaskan geram belanja hari raya dengan membeli barangan, pakaian dan kelengkapan rumah serba baharu. Tidak salah berbelanja sakan untuk persiapan raya, tetapi jangan sampai menjerat diri dalam hutang dan komitmen yang tinggi semata-mata memenuhi kehendak diri.

Table of Contents

Toggle

Cara Bijak Belanja Hari Raya yang Mesra Poket Boleh Anda Ikuti
1. Buat Bajet Belanja Hari Raya
2. Senaraikan Barang
3. Jimat Belanja Hari Raya: Jadi Pengguna yang Bijak
4. Elakkan Berhutang
5. Masak Juadah Raya, DIY Hiasan Raya
6. Sediakan Tabung Kecemasan
7. Rancang Perjalanan Balik Kampung
Jimat Belanja Hari Raya: Renew Insurans Kereta dan Cukai Jalan di Qoala

Cara Bijak Belanja Hari Raya yang Mesra Poket Boleh Anda Ikuti

Perbelanjaan yang tidak dirancang dikhuatiri menyebabkan anda terbeban dengan hutang dan boleh menjejaskan kewangan anda. Berikut tujuh (7) tips jimat belanja hari raya untuk panduan anda sempena lebaran ini.

1. Buat Bajet Belanja Hari Raya

Sediakan bajet perbelanjaan sendiri terutamanya semasa musim perayaan ini. Peruntukkan sekurang-kurangnya 30 peratus daripada gaji bulanan anda untuk digunakan sebagai persiapan hari raya anda.

Apabila tiba musim perayaan, antara perkara penting yang perlu diberi perhatian adalah aliran keluar masuk duit. Jika tidak dikawal atau anda gagal
urus kewangan
 dengan baik, anda mungkin boleh berbelanja melebihi bajet yang telah ditetapkan.

Jika gaji bersih anda RM2,500, maka jangan berbelanja melebihi bajet raya RM750. Elakkan daripada berbelanja dengan boros – anda bukan sahaja perlu berbelanja untuk hari raya, tetapi hari-hari mendatang sementara menunggu gaji seterusnya.

Tetapkan juga had belanja setiap baju yang ingin dibeli. Contohnya, RM150 untuk baju raya dewasa dan RM70 untuk baju anak-anak untuk elakkan anda belanja melebihi bajet.

2. Senaraikan Barang

Buat senarai barangan yang perlu dibeli seperti baju raya, perhiasan raya atau kuih raya. Kekal komited dengan senarai barangan yang disediakan untuk elakkan anda daripada
overspend
 atau terlebih belanja.

Anda tidak semestinya perlu beli baju raya baharu untuk dipakai pada hari raya. Sekiranya pakaian lama anda masih elok dan boleh digunakan, anda boleh untuk guna apa yang ada sahaja.

Jika anda seorang yang kreatif, anda boleh
 mix and match
 pakaian lama anda dengan sedikit kelainan seperti padankan baju kebaya dengan seluar longgar dan sebagainya. Namun begitu, jika anda perlu beli baju baharu, beli baju raya dengan fesyen sederhana.

Anda boleh gunakan pakaian tersebut untuk pelbagai acara lain seperti
kenduri kahwin
 atau pun secara santai pada hari biasa. Cara ini juga boleh bantu kurangkan pembaziran.

Ada sesetengah individu yang membeli baju raya dan hanya dipakai sekali sahaja semasa hari raya, kemudian disimpan di dalam almari.

3. Jimat Belanja Hari Raya: Jadi Pengguna yang Bijak

Di musim perayaan, kebanyakan pusat beli-belah akan melakukan jualan murah dan
diskaun perayaan
. Anda boleh manfaatkan harga murah yang ditawarkan ini untuk nikmati lebih banyak penjimatan.

Namun begitu, pastikan anda berdisiplin dalam berbelanja dan jangan berbelanja terlalu boros – belanja hari raya mengikut bajet dan senarai perbelanjaan yang ditetapkan.

Kebanyakan daripada kita akan rambang mata dengan harga murah yang ditawarkan sehingga menyebabkan berbelanja melebihi kemampuan dan keperluan diri. Jika ada apa-apa lebihan belanja, ia boleh disimpan untuk kegunaan pada masa akan datang.

4. Elakkan Berhutang

Elakkan daripada berbelanja menggunakan
kad kredit
, perkhidmatan
beli sekarang bayar kemudian
,
pinjaman peribadi
 dan sebagainya semata-mata untuk bergaya sakan di hari raya.

Jika tidak dikawal, anda mungkin terbeban dengan
komitmen bulanan
 yang tinggi – gaji bulan seterusnya mungkin habis lebih cepat untuk menjelaskan hutang-hutang ini.

Tidak berbaloi ikat perut semata-mata untuk beraya. Jangan berhutang yang tidak perlu dan rancang belanja hari raya dengan cermat dan teliti untuk ketenangan fikiran.

5. Masak Juadah Raya, DIY Hiasan Raya

Ramai yang memilih untuk menempah juadah raya seperti rendang, ketupat dan sebagainya. Tidak salah untuk anda berbuat demikian, tetapi lebih jimat belanja hari raya anda jika juadah ini
dimasak sendiri dirumah
 bersama keluarga dan saudara-mara.

Apabila anda memasak sendiri juadah raya, anda bukan sahaja merasai kemeriahan raya yang berganda, tetapi dalam masa yang sama dapat menjimatkan wang anda. Selain itu, anda juga boleh gunakan kreativiti sendiri untuk menghias semula rumah agar kelihatan lain daripada biasa.

Daripada membazir wang membeli perabot atau TV baharu, anda boleh ubah suai kedudukan perabot rumah anda. Anda juga boleh cat baharu perabot anda bagi memberikan rasa yang berbeza.

6. Sediakan Tabung Kecemasan

Dalam kemeriahan menyambut hari raya, jangan lupa untuk memperuntukkan sedikit bajet anda untuk
simpanan kecemasan
. Ini kerana, kejadian tidak dijangka boleh berlaku pada bila-bila masa dan di mana-mana sahaja.

Dana kecemasan ini secara tidak langsung dapat mengelakkan anda daripada berhutang atau menambahkan hutang sedia ada. Peruntukkan antara RM100 hingga RM300 (lebih baik lebih bagus) untuk dana kecemasan hari raya.

Jika berlaku perkara tidak diingini, anda boleh gunakan simpanan ini untuk menampung perbelanjaan. Contohnya,
kereta tiba-tiba rosak tepi jalan
,
kos rawatan hospital
 atau duit belanja tidak mencukupi.

7. Rancang Perjalanan Balik Kampung

Rancang perjalanan balik kampung lebih awal. Jika memandu sendiri, pastikan anda
servis kereta
 dan kondisi kereta berada dalam keadaan baik sebelum memulakan perjalanan.

Tetapi jika anda balik kampung menggunakan pengangkutan awam seperti kapal terbang, anda disarankan untuk beli tiket lebih awal untuk mengelakkan harga yang tidak masuk akal.

Balik kampung menggunakan pengangkutan awam seperti bas, kereta api, kapal terbang dan sebagainya membolehkan anda nikmati penjimatan yang lebih tinggi berbanding memandu sendiri.

Sebagai contoh, kos memandu dari Kuala Lumpur ke Terengganu adalah sekitar RM300 hingga RM350 sehala termasuk harga tol dan minyak kereta. Tetapi jika balik kampung dengan bas, ia menelan belanja kurang daripada RM100 untuk perjalanan pergi balik.

Jimat Belanja Hari Raya:
Renew
 Insurans Kereta dan Cukai Jalan di Qoala

Apabila tiba musim raya, ramai warga kota akan memulakan
perjalanan pulang ke kampung halaman
. Sebelum anda memulakan perjalanan, pastikan kenderaan yang anda naiki memiliki perlindungan i
nsurans serta
roadtax
 kereta
 yang sah dan masih aktif.

Banyak
sekatan jalan raya
 biasanya dilakukan semasa musim perayaan. Jadi, pastikan
lesen memandu tamat tempoh
 atau insurans kereta anda diperbaharui untuk ketenangan fikiran dan elakkan anda daripada kena saman.

Jika anda sedang mempertimbangkan untuk
beli insurans kereta
 untuk lebih perlindungan di hari raya ini, Qoala merupakan pilihan yang terbaik untuk anda. Ada banyak syarikat insurans yang boleh anda pilih untuk membantu anda jimat belanja hari raya ini.

Selamat Berpuasa dan Salam Aidilfitri kepada seluruh rakyat Malaysia. Semoga perjalanan pulang ke kampung bersama keluarga tersayang lebih selamat dengan
perlindungan insurans daripada Qoala
.

Kongsi:


9 Tips Kewangan Efektif untuk Golongan Muda

Cara
 urus kewangan
 yang lemah biasanya berpunca daripada beberapa faktor seperti pendapatan kecil, tabiat perbelanjaan yang tidak baik serta tidak amalkan disiplin dan tips kewangan yang betul. Data daripada Jabatan Pendidikan Kewangan Agensi Kaunseling dan Pengurusan Kredit (
AKPK
) menunjukkan tahap kesejahteraan kewangan dalam kalangan orang muda yang bekerja di negara ini masih berada pada tahap rendah.

Table of Contents

Toggle

Tips Kewangan: Cara Urus Kewangan Anda untuk Hidup Lebih Bebas, Tenang dan Bahagia
1. Belanja Ikut Keperluan
2. Kurangkan Sikap Boros
3. Tips Kewangan: Buat Tabung Simpanan
4. Melabur
5. Jana Pendapatan Sampingan
6. Tips Kewangan: Bersederhana dalam Semua Aspek
7. Rancang dan Hadkan Perbelanjaan
8. Manfaatkan Jualan Murah
9. Tips Kewangan: Beli Insurans untuk Perlindungan
Bebas, Bahagia & Tenang: Rebut Diskaun dan Hadiah Menarik Sempena Kempen #QoalaHadir

Tips Kewangan: Cara Urus Kewangan Anda untuk Hidup Lebih Bebas, Tenang dan Bahagia

Setiap orang mengimpikan kehidupan yang
bebas
,
bahagia
 dan
tenang
. Bagi mencapai matlamat kewangan ini, ia memerlukan disiplin, kerja keras dan komitmen yang tinggi bermula dari sekarang. Ramai yang berpendapat
duit pencen
 daripada kerajaan dan
simpanan KWSP
 (untuk pekerja swasta) sudah cukup untuk menyara kehidupan di hari tua. Namun sebenarnya, banyak persediaan yang perlu dilakukan bermula usia muda bagi membantu anda bersedia mendepani kehidupan hari mendatang yang semakin mencabar.

1. Belanja Ikut Keperluan

Tabiat perbelanjaan yang tidak sihat boleh menjadi punca utama kepada masalah kewangan dalam kalangan golongan muda. Oleh sebab itu, anda disarankan untuk berbelanja ikut kemampuan dan ukur baju di badan sendiri. Hadkan kemahuan yang tidak penting seperti beli
kereta mahal
 dan pakaian berjenama.

Pakai pakaian tidak berjenama atau
 bundle
 tidak akan menjadikan anda kolot atau tidak pandai berfesyen. Jika dipadankan dengan aksesori yang sesuai dan keyakinan diri yang tinggi, baju-T berharga RM30 sudah cukup untuk menyerlahkan gaya anda. Begitu juga dengan pemilihan tempat makan, lepak di warung di tepi jalan tidak menjadikan anda kelas rendah dan begitulah sebaliknya.

2. Kurangkan Sikap Boros

Kebanyakan orang cenderung untuk berbelanja lebih apabila semakin tinggi pendapatan yang diterima setiap bulan. Namun sebenarnya, anda perlu hidup di bawah kemampuan anda. Jika anda berbelanja mewah mengikut kemampuan yang anda ada, anda mungkin akan cukup-cukup makan setiap bulan dan ini mungkin akan memberi kesan kepada kewangan peribadi anda.

Jika anda berbelanja di bawah kemampuan anda, pastinya akan ada lebihan duit untuk disimpan setiap bulan. Wang lebihan ini boleh diperuntukkan untuk pelaburan dan sebagainya. Selain itu, elakkan hutang-hutang jahat seperti
hutang kad kredit
,
personal loan
 dan sebagainya untuk
 cover
 perbelanjaan bulanan anda.

Sekiranya hutang anda tinggi melebihi kemampuan anda untuk bayar balik, ada kemungkinan nama anda akan disenarai hitam oleh pihak bank melalui
rekod CCRIS
 atau
laporan CTOS
 anda, atau dalam senario yang lebih teruk anda boleh
diisytiharkan muflis
.

3. Tips Kewangan: Buat Tabung Simpanan

Secara asasnya, kekayaan bukanlah diukur melalui seberapa banyak
pendapatan
 yang anda peroleh, tetapi seberapa banyak amaun yang anda boleh simpan untuk kegunaan masa depan. Tidak dinafikan ada segelintir rakyat Malaysia yang tidak mampu untuk menyimpan disebabkan oleh kekangan gaji yang terhad.

Meskipun begitu, ia tidak sepatutnya menjadi alasan untuk anda tidak menyimpan langsung. Anda boleh menyimpan apa-apa amaun yang anda rasakan sesuai dengan kemampuan anda. Selain itu, anda juga boleh ikuti mana-mana cara simpan duit yang sesuai untuk anda seperti berikut:

Tabung Paksa Rela

Simpan duit dalam ASB melalui
loan
 ASB
. Cara ini memerlukan anda untuk pinjaman pelaburan daripada pihak bank. Sebagai contoh, jika anda meminjam RM50,000 untuk pelaburan ASB, anda perlu bayar sekitar RM250 sebulan (atau mungkin lebih bergantung pada kadar faedah bank semasa).

Melalui tabungan ini, anda akan menerima purata dividen ASB sekitar lima hingga tujuh peratus setahun bergantung pada pasaran semasa. Simpanan ini boleh digunakan untuk tujuan-tujuan tertentu seperti
tabung pendidikan
,
deposit rumah
, simpanan persaraan dan sebagainya.

Tabung Duit Hijau RM5

Simpan duit dalam tabung khas setiap kali anda terima duit RM5 – tetapkan syarat tabung hijau ini hanya boleh dibuka selepas setahun bergantung pada objektif simpanan. Anda juga boleh gunakan teknik ini untuk amaun yang lebih besar seperti RM10, RM20 dan sebagainya bergantung pada kemampuan anda.

Tabung Duit Syiling

Kebanyakan orang tidak gemar membawa duit syiling dalam
wallet
 kerana ia menyebabkan
wallet
 menjadi berat. Jadi, apa yang boleh anda lakukan ialah sediakan tabung khas untuk anda simpan duit syiling ini. Duit syiling yang disimpan ini boleh digunakan untuk tujuan-tujuan tertentu seperti percutian,
servis kereta tahunan
 dan sebagainya.

4. Melabur

Selain memudahkan individu merancang masa depan, pelaburan penting bagi menjamin kualiti hidup yang lebih baik. Namun begitu, proses menggandakan atau mengembangkan wang simpanan bukanlah satu kerja mudah. Ia memerlukan kesabaran, disiplin dan ilmu yang mencukupi bagi mencapai sasaran dan misi yang ditetapkan. Di Malaysia, banyak pelaburan yang boleh anda pertimbangkan antaranya:

Deposit tetap
;

Pelaburan ASB;

Simpanan Tabung Haji
;

Skim Persaraan Swasta (PRS)
;

Simpanan emas
;

Pelaburan hartanah
;

Pelaburan-pelaburan lain yang sesuai dengan penilaian risiko masing-masing.

Secara asasnya, pelaburan tidak sama dengan simpanan melalui kaedah konvensional di bank – simpanan ambil masa yang lama untuk mendapatkan pulangan. Ini kerana, sesetengah bank menetapkan kadar pulangan ke atas simpanan yang sangat rendah. Oleh sebab itu, anda perlu bijak memilih
instrumen pelaburan terbaik
 untuk kembangkan simpanan anda.

5. Jana Pendapatan Sampingan

Penambahan beberapa ratus ringgit sebulan mampu memberi kesan yang ketara terhadap status kewangan individu, apatah lagi jika anda mampu menjana
side income
 sehingga mencecah ribuan ringgit sebulan. Dalam keadaan ekonomi serba mencabar ini, anda disyorkan mencari pendapatan sampingan untuk kehidupan yang lebih tenang. Anda boleh pertimbangkan kerja sambilan seperti berikut:

Pekerja Bebas (
Freelancer
)

Sebagai pekerja bebas, anda tidak terikat dengan waktu kerja yang tetap dan boleh bekerja mengikut kesesuaian waktu sendiri. Banyak kerja-kerja bebas memerlukan kemahiran-kemahiran tertentu seperti terjemahan, penulis kandungan sosial media, reka bentuk grafik dan sebagainya.

Jadi Ejen
Dropship
 atau
Affiliate

Anda juga boleh menjual barangan secara
online
 melalui laman sosial media atau platform jual beli barangan yang ada. Kelebihan menjadi ejen
 dropship
, anda tidak perlu menyimpan stok atau mengeluarkan modal perniagaan yang besar. Anda hanya perlu mempromosikan produk menggunakan pautan khas dan komisen akan dibayar jika ada pembelian dibuat melalui pautan khas ini.

Buat Kandungan Digital

Jika anda seseorang yang gemar mengambil gambar atau kreatif dalam menghasilkan video, anda boleh mempertimbangkan karier sebagai
social media influencer
. Biasanya, syarikat-syarikat besar akan menggunakan khidmat pempengaruh media sosial untuk mempromosikan barangan atau perkhidmatan yang ditawarkan kepada pengikut tersendiri.

Pekerjaan dalam Ekonomi Gig

Pekerjaan gig merujuk pada perkhidmatan atas permintaan seperti penghantar makanan
,
pertukangan, mengemas rumah, mengangkat barangan dan sebagainya melalui aplikasi-aplikasi popular di pasaran. Anda boleh tawarkan perkhidmatan yang sesuai bergantung pada kemahiran yang anda ada.

6. Tips Kewangan: Bersederhana dalam Semua Aspek

Selain itu, antara tips kewangan yang boleh anda ikuti ialah amalkan sikap bersederhana dan jangan berbelanja secara berlebihan. Amalan bersederhana membolehkan anda memupuk tabiat perbelanjaan yang berdisiplin dengan memfokuskan pada bajet dan mengurangkan perbelanjaan-perbelanjaan yang tidak perlu. Lebihan yang ada boleh disimpan untuk kegunaan hari mendatang.

Sebagai contoh, jika anda perlu memiliki kereta untuk kegunaan ke tempat kerja, memadai untuk anda
beli kereta mampu milik
 dan murah berbanding kereta berjenama asalkan sampai ke destinasi yang dituju. Malah, kereta-kereta ini juga lebih menjimatkan dari aspek penyelenggaraan dan penjagaan. Namun lebih baik jika anda boleh elakkan
beli kereta
 dan gunakan kemudahan pengangkutan awam ke tempat kerja.

7. Rancang dan Hadkan Perbelanjaan

Tentukan matlamat perbelanjaan untuk mengelakkan anda berbelanja melebihi had yang ditetapkan. Andaikan anda ingin
beli motosikal
 berharga RM8,000 secara tunai, anda perlu rancang pembelian setahun lebih awal dengan membahagikan kos pembelian kepada 12 bulan (atau lebih mengikut keperluan anda). Dengan cara ini, anda boleh rancang berapa banyak yang anda perlu simpan setiap bulan bagi mencapai matlamat yang ditetapkan.

Selain itu, kurangkan makan di luar dan masak sendiri di rumah. Secara asasnya, anda perlu belanjakan sekurang-kurangnya RM20 untuk setiap hidangan apabila anda makan di luar atau minimum RM50 sehari. Meskipun sedikit melecehkan, anda boleh jimat lebih banyak jika masak sendiri di rumah. Dengan amaun RM50 ini, anda boleh sediakan hidangan untuk sekurang-kurangnya dua atau tiga hari.

8. Manfaatkan Jualan Murah

Sekiranya anda seseorang yang mementingkan jenama, anda boleh manfaatkan jualan murah untuk lebih penjimatan. Banyak pasaraya besar yang menjual baju berjenama dan berkualiti pada harga yang jauh lebih murah terutamanya semasa perayaan atau hujung tahun.

Namun secara asasnya, jenama bukanlah kayu ukur yang paling penting dalam memilih pakaian. Tidak salah untuk anda memakai pakaian yang tidak berjenama asalkan selesa dan menawarkan kualiti yang setanding. Kenalan anda tidak akan bertanyakan jenama pakaian yang anda gayakan namun mereka biasanya akan memuji jika pakaian yang dikenakan kena dengan diri anda.

Anda tidak perlu membelanjakan RM80 hingga RM100 untuk sehelai pakaian jika anda boleh dapatkan dalam lingkungan harga yang jauh lebih murah tetapi dengan kualiti yang sama.

9. Tips Kewangan: Beli Insurans untuk Perlindungan

Antara tips kewangan yang sering diabaikan oleh orang muda ialah memiliki insurans perlindungan diri. Ramai dalam kalangan orang muda berasakan memiliki insurans sama ada
 insurans nyawa
 atau
medical card

merupakan sesuatu yang merugikan kerana beranggapan mereka masih muda dan risiko menghidapi penyakit kritikal amat rendah.

Namun sebenarnya, sakit atau kematian tidak mengenal usia. Anda perlu peruntukkan sekurang-kurangnya 10 peratus daripada gaji anda untuk insurans. Pastikan anda mempunyai pelan insurans yang bukan sahaja mampu melindungi anda tetapi keluarga anda sekiranya terjadi sesuatu kepada anda.

Sekurang-kurangnya, ada perlindungan insurans yang boleh menampung kos rawatan sekiranya anda didiagnosis dengan sakit kritikal. Atau dalam senario yang lebih teruk, ahli keluarga masih boleh meneruskan hidup dengan
wang hibah
 yang anda tinggalkan jika anda meninggal dunia akibat kemalangan.

Bebas, Bahagia & Tenang: Rebut Diskaun dan Hadiah Menarik Sempena Kempen #QoalaHadir

Tips kewangan atau langkah penyelesaian jangka panjang yang paling efektif untuk kehidupan yang lebih bebas, bahagia dan tenang adalah dengan menukar gaya hidup yang lebih sederhana dalam berbelanja, ukur baju di badan sendiri dan elakkan diri daripada berhutang kad kredit atau
hutang peribadi
 untuk perkara-perkara yang tidak penting.

Sama seperti di Qoala, kempen #QoalaHadir menjanjikan kehidupan yang lebih bebas, bahagia dan tenang khusus buat pelanggan yang dihargai. Ini bermaksud, pelanggan boleh menjalani kehidupan seharian tanpa risau dan tekanan dengan pelan perlindungan insurans yang komprehensif yang ditawarkan di Qoala.

Qoala menawarkan perkhidmatan insurans daripada
 syarikat insurans dan takaful terbaik
 untuk melindungi anda dan keluarga dengan hanya beberapa
langkah mudah
. Apa yang menarik, anda berpeluang untuk menangi pelbagai diskaun dan hadiah keseluruhan menarik bernilai sehingga RM11,000 jika anda beli
insurans perubatan
,
insurans kereta
,
insurans rumah
, insurans perjalanan atau
 insurans motor
 di Qoala bermula 29 Ogos hingga 16 September 2022. Layari laman web Qoala untuk info lanjut.

Kongsi:


Cara Semak Wang Tak Dituntut Online 2022

Rakyat Malaysia kini boleh membuat permohonan semakan status Wang Tak Dituntut (WTD) melalui sistem eGUMIS Jabatan Akauntan Negara Malaysia. Tuntutan ini boleh dibuat oleh individu melibatkan tuntutan akaun simpanan, akaun semasa,
akaun simpanan tetap
,
insurans
, gaji,
dividen,
 deposit utiliti TNB, TM dan SYABAS serta akaun-akaun lain yang berkaitan.

eGUMIS Semakan Wang Tak Dituntut Online & Proses Bayaran Balik

Namun sebenarnya, apa itu wang tak dituntut? Secara asasnya, wang tidak dituntut merujuk pada sejumlah wang yang tidak dituntut oleh mana-mana individu atau syarikat untuk tempoh masa tertentu. Menurut Seksyen 8 Akta Wang Tak Dituntut 1965, definisi wang tidak dituntut terbahagi kepada tiga kategori seperti berikut:

Kategori

Keterangan

Wang yang kena bayar di sisi undang-undang kepada empunya, tetapi tidak dibayar dalam tempoh kurang daripada setahun

Gaji, upah, bonus, komisen dan wang lain yang perlu dibayar kepada kakitangan;

Dividen;

Keuntungan yang diisytiharkan untuk dibahagikan;

Tuntutan insurans yang telah diluluskan untuk bayaran;

Draf bank, cashier’s order, dan dokumen lain yang mempunyai fungsi yang serupa dengan tempoh sah laku yang telah luput;

Simpanan tetap (tanpa arahan pembaharuan automatik) yang telah matang;

Cagaran dan deposit yang telah mencapai tujuan asal wang itu dikutip;

Pemiutang pelbagai atau penghutang pelbagai berbaki kredit.

Wang dalam kredit sesuatu akaun yang tidak lagi dikendalikan oleh empunya dengan apa-apa cara sekalipun dalam tempoh masa tidak kurang dari tujuh tahun.

Akaun simpanan;

Akaun semasa;

Simpanan tetap (yang mempunyai arahan pembaharuan automatik).

Wang dalam kredit sesuatu akaun dagangan yang tidak dikendalikan melalui apa-apa urus niaga dalam tempoh kurang dari dua tahun

Akaun pemiutang dagangan;

Akaun penghutang dagangan berbaki kredit.

Semakan Wang Tidak Dituntut di Malaysia

Bermula Januari 2022, Jabatan Akauntan Negara telah melancarkan portal eGUMIS bagi membantu memudahkan proses membuat semakan wang tak dituntut secara online. Semakan WTD (Individu) boleh dibuat menggunakan dua kaedah seperti berikut:

Semak Wang Tak Dituntut Online

Untuk membuat permohonan semakan wang tidak dituntut online, berikut cara semak wang tak dituntut Jabatan Akauntan Negara online, senarai dokumen dan borang permohonan wang tidak dituntut untuk membantu memudahkan urusan permohonan anda:

Layari portal eGUMIS dengan layari https://egumis.anm.gov.my/;

Klik butang
Pendaftaran
 di bahagian kanan atas untuk mendaftar masuk;

Lengkapkan semua maklumat diperlukan dan tanda pada kotak pengakuan bersetuju;

Kemudian, klik butang
Daftar
 dan butang
Ya
 untuk melengkapkan proses pendaftaran;

Setelah selesai, log masuk menggunakan nama pengguna dan kata laluan yang telah ditetapkan;

Skrin kemas kini maklumat pengguna akan dipaparkan – isikan semua maklumat pengguna yang diperlukan dan klik butang
Simpan
;

Klik butang
KLIK DI SINI UNTUK CARIAN WANG TAK DITUNTUT
 untuk membuat semakan wang tidak dituntut melalui online;

Masukkan nombor kad pengenalan dan klik butang
Cari
 – skrin akan memaparkan hasil carian wang tak dituntut;

Pengguna boleh mencetak skrin borang tuntutan dengan klik butang
Cetak
;

Proses Tuntutan: Cara Tuntut Wang Tidak Dituntut Online

Sekiranya anda mendapati anda memiliki sejumlah wang yang tidak dituntut semasa semakan online, anda boleh buat permohonan untuk masukkan wang tersebut ke dalam akaun bank anda dengan ikut langkah-langkah berikut:

Untuk memproses tuntutan secara online, anda hanya perlu tekan butang
 Teruskan dengan Permohonan
;

Klik
Tambah Penerima
 untuk menambah penerima wang tak dituntut jika pemohon bukan penerima sepatutnya. Namun begitu, jika maklumat diri penerima adalah sama dengan maklumat pemohon, pilih kotak yang disediakan dan masukkan maklumat perbankan;

Kemudian, klik butang
Simpan
;

Muat naik dokumen sokongan wajib yang diperlukan;

Tanda kotak jika anda bersetuju dengan pengakuan serta terma dan syarat eGUMIS yang dinyatakan, kemudia klik butang
Hantar
. Bayaran hanya akan diproses sekiranya dokumen lengkap.

Individu yang Layak Menuntut Wang Tidak Dituntut

Secara asasnya, permohonan wang tidak dituntut boleh dilakukan oleh pihak-pihak berikut:

Empunya atau pemilik wang tak dituntut;

Pentadbir
harta pusaka
 (wasi) yang dinamakan dalam Surat Kuasa Mentadbir Harta Pusaka;

Pelikuidasi yang mewakili syarikat atau firma yang sedang dalam proses penggulungan;

Individu, syarikat atau firma yang dinamakan dalam Perintah Mahkamah; atau

Suruhanjaya Syarikat Malaysia
 atau Jabatan Insolvensi Malaysia bagi syarikat atau firma yang bubar atau i
ndividu bankrap
.

Berapa lama proses wang tak dituntut memakan masa? Biasanya, wang anda akan diproses dan biasanya mengambil masa lebih kurang sebulan untuk dikreditkan ke akaun bank yang dinyatakan dalam borang tuntutan setelah tuntutan dibuat.

Semak Wang Tidak Dituntut – Jabatan Akauntan Negara Secara
Walk-In

Selain semak wang tidak dituntut secara online, anda juga boleh merujuk kaunter bahagian WTD untuk maklumat lanjut mengenai cara membuat tuntutan. Anda boleh kunjungi:

Pendaftar Wang Tak Dituntut, Jabatan Akauntan Negara Malaysia Di Kompleks Kementerian Kewangan, Pusat Pentadbiran Kerajaan Persekutuan, 62594, Putrajaya; atau

Mana-mana Pejabat Cawangan Negeri Jabatan Akauntan Negara berdekatan anda.

Dokumen, Borang Diperlukan Semasa Membuat Tuntutan Wang Tak Dituntut

Berikut merupakan senarai borang wang tak dituntut yang diperlukan semasa membuat permohonan tuntutan:

Borang UMA-7 yang lengkap diisi dan ditandatangani;

Salinan kad pengenalan (hadapan dan belakang) atau pasport jika pemohon bukan warganegara;

Dokumen asal yang berkaitan (Buku bank,
sijil simpanan tetap
 dan lain-lain);

Salinan muka hadapan buku akaun atau penyata bank pemohon yang masih aktif yang disahkan oleh pihak bank (bayaran akan dikreditkan terus ke dalam akaun).

Semoga panduan cara semak dan buat tuntutan wang tak dituntut ini boleh membantu memudahkan proses anda. Selain itu, sekiranya anda sedang mencari
insurans kereta terbaik
, layari laman web Qoala untuk info lanjut. Qoala merupakan
platform insurans terbaik di Malaysia
 dengan jaminan proses beli insurans yang selamat, berpatutan dan mudah.

Kongsi:


Kepentingan Wasiat Dan Cara Mohon Pembahagian Harta Pusaka

Ramai yang masih tidak ketahui tentang kepentingan wasiat. Menurut sebuah laporan akhbar pada tahun 2016, nilai harta pusaka yang tidak dituntut adalah dianggarkan berjumlah RM60 billion!

Cara terbaik menyelesaikan permasalahan ini ialah dengan memastikan anda telah menulis Wasiat. Malangnya, hanya sebahagian kecil rakyat Malaysia telah menulis Wasiat mereka. Hal ini diburukkan lagi apabila masyarakat kita yang tidak mengetahui bahawa aset mereka boleh dibekukan apabila meninggal dunia.

Sebelum kita terus kepada topik kepentingan wasiat, penting untuk kita ketahui definisi wasiat terlebih dahulu.

Table of Contents

Toggle

Apa Itu Wasiat?
Hukum Wajib Wasiat
Pembahagian Wasiat
Kepentingan Wasiat
Meninggal Dunia Tanpa Wasiat? Ini 4 Langkah Pembahagian Harta Mengikut Faraid
Apakah Itu Faraid?
Cara-cara Buat Tuntutan Pembahagian Harta Pusaka Si Mati
1. Harta Pusaka Besar
2. Harta Pusaka Kecil
3. Harta Pusaka Ringkas

Apa Itu Wasiat?

Menurut Enakmen Wasiat Orang Islam (Negeri Selangor) 1999, wasiat merupakan iqrar seseorang yang dibuat semasa hayatnya ke atas hartanya atau manfaat untuk menyempurnakan sesuatu bagi maksud kebajikan atau apa-apa maksud yang dibenarkan menurut Hukum Syarak, selepas berlaku kematian.

Walaupun hukum berwasiat merupakan satu perbuatan sunat yang digalakkan, namun hukum berwasiat juga boleh berubah mengikut situasi seperti berikut:

Hukum Wajib Wasiat

Wasiat menjadi wajib apabila seseorang mempunyai tanggungjawab yang perlu ditunaikan terutama yang berbentuk ‘hak ALLAH’ seperti zakat, kafarah dan haji yang dibimbangi tidak dapat ditunaikan sekiranya tidak diwasiatkan kepada seseorang untuk melaksanakannya. Begitu juga tanggungjawab berkaitan hak manusia seperti mempunyai harta yang diamanahkan kepadanya dan hutang yang belum diselesaikan.

Haram

Wasiat menjadi haram apabila seseorang mewasiatkan sesuatu perkara yang diharamkan oleh syarak atau bertujuan untuk memudaratkan ahli waris.

Harus

Wasiat menjadi harus jika dibuat kepada orang kaya sama ada daripada kaum kerabat atau mana-mana pihak dengan tidak mempunyai tujuan tertentu. Jika wasiat itu bertujuan untuk melakukan kebajikan dan menghubungkan tali silaturahim, maka ia menjadi sunat.

Makruh

Wasiat menjadi makruh jika pewasiat mempunyai harta yang sedikit namun pada masa yang sama mempunyai waris yang miskin yang sangat memerlukan harta. Demikian juga adalah tidak wajar memberikan wasiat kepada orang fasik atau orang yang sering melakukan maksiat kerana dibimbangi pemberian wasiat itu akan meningkatkan lagi kecenderungannya untuk melakukan maksiat.

Pembahagian Wasiat

Untuk pengetahuan anda, penerima wasiat hanya untuk bukan waris sahaja. Kadar wasiat tidak boleh melebihi kadar 1/3 daripada jumlah keseluruhan
harta
. Sekiranya kadar adalah melebihi 1/3, persetujuan ahli waris perlu didapatkan. Persetujuan waris tidak diperlukan sekiranya kurang daripada jumlah tersebut. Wasiat hanya perlukan ijab sahaja dan pindah milik harta hanya boleh berlaku selepas kematian. Namun begitu, simpanan KWSP atau polisi insurans tidak boleh di wasiatkan.
Wang
 tersebut akan diberikan kepada penama kedua-dua perkara ini yang tertakluk di bawah akta yang berbeza.

Pengagihan harta pusaka boleh mengambil masa lebih dari lima tahun sekiranya melibatkan kes yang rumit. Kematian anda akan diklasifikasikan sebagai ‘tak berwasiat’ jika anda meninggal dunia tanpa wasiat. Hal ini demikian kerana, anda tidak meninggalkan arahan akan siapa yang patut menerima harta pusaka anda, termasuk jumlah dan nilai peninggalan tersebut. Harta-harta ini termasuk kesemua simpanan bank, hartanah dan aset-aset lain kepunyaan anda.

Orang Islam

Di Malaysia, orang Islam dan bukan Islam tertakluk di bawah undang-undang pewarisan yang berbeza. Bagi orang Islam, harta pusaka yang tidak diwasiatkan akan dibahagikan mengikut hukum Faraid. Harta pusaka yang tidak dituntut pula akan diberikan kepada Baitulmal.  Sekiranya benefisiari belum mencapai usia 18 tahun, kurang upaya atau cacat akal, bahagian mereka akan didepositkan ke dalam Akaun Amanah di AmanahRaya. Ia boleh dituntut apabila benefisiari berusia 18 tahun atau usia yang dipersetujui di dalam Surat Ikatan Amanah.

Orang bukan Islam

Bagi orang bukan Islam pula, keutamaan akan diberikan kepada mereka yang menguruskan pengebumian dan pembayaran hutang tertunggak. Seterusnya, baki harta pusaka atau wang yang tidak diwariskan itu tadi anda akan diberikan kepada benefisiari mengikut ketetapan Akta Pembahagian 1958 (pindaan 1997) untuk Semenanjung Malaysia dan Sarawak, manakala Intestate Succession Ordinance 1968 diguna pakai untuk Sabah.

Untuk benefisiari yang berusia bawah 18 tahun, seorang penjaga akan dilantik oleh mahkamah namun ini tidak bermakna penjaga itu mempunyai hak atau kuasa mutlak ke atas hara pusaka itu. Kebenaran dari mahkamah adalah perlu sekiranya si penjaga ingin mengeluarkan atau menggunakan wang peninggalan bagi menyara kos pendidikan serta kos-kos yang melibatkan benefisiari yang berusia bawah 18 tahun.

Kepentingan Wasiat

Sesungguhnya, kematian itu tidak boleh dijangka. Namun, kita boleh menentukan apa yang terjadi dengan harta yang ada selepas pemergian kita dengan membuat wasiat.

Apabila tiada wasiat yang dibuat setelah seseorang itu meninggal, kesemua aset akan dibahagikan berdasarkan Akta Harta Pusaka Kecil (Pembahagian) 1955.

Mengikut portal rasmi Jabatan Ketua Pengarah Tanah Dan Galian Persekutuan, akta ini menerangkan takrif pusaka kecil. Ia juga menjelaskan bidang kuasa, proses kerja yang bermula dari permohonan pusaka, perbicaraan, pengeluaran perintah, hinggalah proses rayuan ke mahkamah tinggi.

Di samping akta, terdapat peraturan pembahagian pusaka yang menggariskan tatacara pelaksanaan dan pemakaian borang berkaitan dalam urusan penyelesaian pusaka kecil. Dalam menentukan pembahagian, Hukum Faraid dipakai bagi harta pusaka orang Islam, manakala Akta Pembahagian 1958 dipakai untuk harta pusaka orang bukan Islam.

Meninggal Dunia Tanpa Wasiat? Ini 4 Langkah Pembahagian Harta Mengikut Faraid

Apa akan berlaku kepada harta jika anda meninggal dunia sebelum sempat membuat wasiat? Sekiranya si mati meninggal dunia tanpa meninggalkan wasiat, harta pusaka orang Islam boleh dibahagikan melalui konsep faraid.

Apakah Itu Faraid?

Faraid adalah sebahagian daripada undang-undang Islam yang berkaitan dengan pembahagian aset kepada waris-waris yang sah seseorang yang telah meninggal dunia, berdasarkan hukum agama Islam. Asas hukum Faraid adalah berdasarkan Al-Quran dan Hadith.

Mengikut portal rasmi E-Syariah, harta pusaka (Faraid) terbahagi kepada dua, iaitu:

a) Harta tidak alih seperti tanah dan
rumah
.

b) Harta alih seperti wang
simpanan
 bank,
saham-saham
,
KWSP
, Tabung Haji,
insuran
, Koperasi,
kereta
, barang-barang kemas, dan seumpamanya.

Walau bagaimanapun, pengagihan faraid tak boleh berlaku secara serta merta. Ramai yang sedia maklum bahawa proses pembahagian harta pusaka tanpa wasiat akan mengambil masa yang panjang, dan boleh menjadi sangat rumit jika tidak dimohon dengan betul.

Harta pusaka akan dibekukan sejurus selepas anda meninggal dunia dan tidak boleh dituntut oleh sesiapapun. Harta tersebut hanya boleh diagihkan apabila kes pembahagian telah diselesaikan.

Di bawah adalah senarai tentang apa yang akan terjadi kepada harta anda apabila anda meninggal dunia tanpa membuat sebarang wasiat, dan apa yang perlu dilakukan oleh waris sah anda.

1. Buat Permohonan Sijil Faraid

Bagi memulakan proses farid harta, atau pun memfailkan kes faraid, waris perlu menghantar borang bagi membuat permohonan
sijil faraid
.

Antara dokumen yang perlu disediakan oleh waris adalah:

Borang permohonan yang lengkap.

Salinan sijil kematian si mati atau surat akuan.

Salinan kad pengenalan waris-waris/sijil kelahiran/surat akuan.

Salinan geran harta/buku akaun/penyata.

Sijil nilaian hartanah (jika ada).

Wang proses mengikut nilai penuh harta pusaka (RM30/RM20/RM10).

2. Ikuti Turutan Proses Dengan Teliti

Waris perlu memastikan yang semua proses diikuti dan dibuat dengan teliti supaya pengagihan dapat diluluskan dan diuruskan dengan lancar.

Inilah proses yang terlibat dalam permohonan Sijil Faraid:

Menyerahkan permohonan.

Terima permohonan.

Semak.

Jika lengkap, terima dan tandatangan.

Siasatan terhadap waris dijalankan pada hari pendaftaran, atau pada hari lain seperti yang ditetapkan.

Pengiraan akan dilakukan apabila siasatan selesai.

Dapatkan sijil dalam tempoh 5 hari selepas siasatan setiap ahli waris selesai.

Notifikasi akan diberi apabila siasatan telah tamat.

3. Dapatkan Persetujuan Waris

Mengikut sistem Faraid, semua ahli waris menurut Al-Quran mesti bersetuju untuk memilih pentadbir yang sama. Perlantikan pentadbir tersebut juga mesti dilakukan secara bertulis.

Siapakah waris menurut Al-Quran dan pentadbir?

Waris menurut Al-Quran adalah waris yang berhak untuk mendapatkan bahagian yang ditetapkan daripada harta si mati seperti yang diterangkan di dalam Al-Quran.

Pentadbir adalah seseorang yang dilantik untuk mentadbir harta peninggalan si mati seperti waris, bukan waris, institusi pengurusan harta pusaka atau peguam.

Cara-cara Buat Tuntutan Pembahagian Harta Pusaka Si Mati

Ramai beranggapan proses untuk membuat permohonan tuntutan pembahagian harta pusaka si mati ini rumit sehingga berbillion harta pusaka tidak dituntut. Sebenarnya kerumitan yang seringkali dijadikan alasan oleh seseorang waris dalam membuat permohonan pembahagian harta pusaka biasanya apabila mereka kurang pengetahuan dan tidak mahu menggunakan pelbagai kemudahan yang telah ditawarkan. Prosedur pembahagan harta Pusaka hendaklah mengikut prosedur yang ditetapkan seperti berikut:

1. Harta Pusaka Besar

Permohonan untuk mendapat surat kuasa mentadbir di bawah kategori harta pusaka besar hendaklah dibuat di Mahkamah Tinggi Sivil. Permohonan boleh dibuat oleh sesiapa yang mempunyai kepentingan terhadap harta itu (termasuk Amanah Raya Berhad dan Baitulmal). Pentadbirannya adalah tertakluk kepada Akta Probet dan Pentadbiran 1959. Permohonan hendaklah dibuat di Mahkamah yang berhampiran dengan tempat tinggal si mati untuk mendapatkan surat kuasa mentadbir pusaka. Setelah Surat kuasa mentadbir pusaka diperolehi, pentadbir hendaklah mendaftarkan dirinya di pejabat tanah supaya semua surat-surat hak milik tersebut didaftarkan atas pemohon sebagai pemegang amanah harta si mati.

Setelah itu pentadbir perlu menyenaraikan semua aset si mati (selepas membuat carian) dan mendapatkan Perintah Faraid dari Mahkamah Syariah. Pentadbir bertanggung jawab untuk menyelesaikan liabiliti-liabiliti si mati termasuklah kos belanja pengebumian dan hutang-piutang si mati. Kemudian, pentadbir hendaklah memohon satu perintah pembahagian harta pusaka di Mahkamah Tinggi Sivil. Pembahagian tersebut boleh dibuat mengikut hukum faraid atau secara muafakat (takharuj dalam kalangan waris).

2. Harta Pusaka Kecil

Harta pusaka kecil adalah harta pusaka yang tertakluk di bawah Akta Harta Pusaka Kecil (Pembahagian) 1955 iaitu si mati yang meninggalkan harta tak alih sahaja atau harta tak alih beserta dengan harta alih dan nilai kesemuanya tidak melebihi RM 2,000,000. Permohonan pembahagian bagi harta pusaka kecil boleh dibuat oleh (a) Waris simati seperti balu lelaki atau perempuan, anak lelaki atau perempuan, ibu atau bapa, Majlis Agama Islam (Baitulmal) dan sebagainya; (b) Pemiutang dan pengkaveat; (c) Pembeli di bawah surat perjanjian jual beli yang sah; (d) Pemegang gadaian atau pemegang pajakan tanah si mati; (e) Penghulu atau Pegawai Petempatan yang diarahkan oleh Pentadbir Tanah; ( f) Amanah Raya Berhad. Permohonan dibuat dengan mengisi borang A dan mengemukakan beberapa dokumen termasuk sijil kematian, permit pengkuburan dan dokumen berkaitan harta si mati serta sijil carian harta.

Borang A hendaklah diserahkan di Unit Pembahagian Pusaka Kecil, JKPTG terdekat. Notis Perbicaraan akan dikeluarkan selepas itu melalui borang D dan semua waris dikehendaki hadir. Waris yang tidak dapat hadir boleh kemukakan surat persetujuan (Borang DDA). Perbicaraan diadakan bagi menentukan harta si mati, menentukan waris si mati, menentukan bahagian waris dan menentukan cara pembahagian. Penyelesaian pusaka akan dibuat oleh Pegawai Pusaka Kecil mengikut hukum syarak atau secara muafakat jika semua waris yang berhak mewarisi harta pusaka si mati bersetuju (takharuj). Pembahagian dilakukan setelah pentadbir yang dilantik melalui borang F menyelesaikan kos belanja pengebumian dan hutang-piutang si mati. Satu perintah pembahagian akan dikeluarkan kemudiannya melalui borang E dan pihak waris hendaklah mengemukakan hakmilik tanah (Geran) ke Pejabat Tanah berkaitan untuk tujuan pendaftaran perintah pembahagian tersebut.

3. Harta Pusaka Ringkas

Harta pusaka ringkas adalah terdiri daripada harta alih sahaja seperti wang tunai tidak melebihi RM 600,000.00, saham-saham, Kumpulan Wang Simpanan Pekerja (KWSP), Amanah Saham Nasional (ASN), Amanah Saham Bumiputera (ASB), kereta, wang simpanan di dalam bank dan sebagainya. Permohonan untuk pembahagian harta pusaka ringkas ini hendaklah dibuat kepada Ketua Pengarah Perbadanan Amanah Raya Berhad. Pembahagian secara muafakat boleh dilaksanakan jika semua waris yang berhak mewarisi harta pusaka si mati bersetuju (takharuj). Pembahagian dilakukan setelah pentadbir yang dilantik menyelesaikan kos belanja pengebumian dan hutang-piutang si mati.

Selain itu, sekiranya anda sedang mempertimbangkan untuk mendapatkan
insurans rumah terbaik
 dan komprehensif untuk kediaman baru anda, layari laman web Qoala untuk info lanjut. Qoala merupakan
platform insurans terbaik
 di Malaysia dengan jaminan proses beli insurans rumah yang selamat, mudah dan berpatutan.

Kongsi:


Berapa Banyak Anda Perlu Keluarkan Zakat Emas Setiap Tahun?

Anda mungkin selalu dengar tentang
zakat fitrah
,
zakat pendapatan
 atau
zakat harta
, namun jarang sekali diperkatakan tentang zakat emas. Tidak kiralah barangan kemas untuk perhiasan diri mahu pun pelaburan, emas yang dimiliki tertakluk pada zakat emas.

Table of Contents

Toggle

Perkara Penting Tentang Zakat Emas di Malaysia yang Anda Perlu Tahu
Kadar Uruf bagi Emas Perhiasan Mengikut Negeri
Jenis Simpanan Emas yang Perlu Dibayar Zakat
Dapatkan Insurans Kesihatan untuk Jaminan Ketenangan Masa Depan

Perkara Penting Tentang Zakat Emas di Malaysia yang Anda Perlu Tahu

Islam memandang emas sebagai simbol kekayaan harta yang berharga dan mampu berkembang. Oleh sebab keistimewaan yang dimiliki ini, Islam mewajibkan zakat emas ke atas barangan emas yang dimiliki.

Ramai dalam kalangan umat Islam khususnya generasi hari ini memilih untuk melabur dalam
pelaburan emas
 sama ada dalam bentuk saham, emas fizikal atau barangan perhiasan. Ini kerana, emas boleh dikatakan sebagai aset selamat yang menjadi pilihan pelabur kerana nilainya yang stabil.

Kadar Uruf bagi Emas Perhiasan Mengikut Negeri

Uruf dalam bahasa mudah merujuk pada nilai kebiasaan pemakaian emas perhiasan setempat. Kadar uruf biasanya berbeza-beza mengikut negeri. Berikut kadar uruf terkini bagi setiap negeri di Malaysia untuk rujukan dan panduan anda:

Negeri

Kadar Uruf

Johor

850 gram

Kedah

170 gram

Kelantan

Tiada uruf

Kuala Lumpur/Putrajaya

800 gram

Melaka

180 gram

Negeri Sembilan

200 gram

Pahang

500 gram

Perak

500 gram

Perlis

85 gram

Pulau Pinang

165 gram

Sabah

152 gram

Sarawak

90 gram

Selangor

800 gram

Terengganu

850 gram

Bagi negeri yang tiada uruf, kesemua barangan kemas yang diperbuat daripada emas tertakluk pada bayaran zakat emas tanpa mengira jumlah berat emas yang dimiliki.

Jenis Simpanan Emas yang Perlu Dibayar Zakat

Zakat adalah wajib bagi semua umat Islam yang memenuhi syarat. Emas yang diwajibkan zakat biasanya dari jenis emas tulen sama ada dalam bentuk jongkong, bijih, wang, perkakas atau perhiasan rumah serta barangan kemas. Secara asasnya, zakat emas terbahagi kepada beberapa kategori simpanan emas seperti berikut:

1. Emas Pakai

Secara asasnya, hukum asal sebarang bentuk pemakaian emas tidak diwajibkan berzakat. Ini kerana, emas yang dipakai tidak lagi bersifat subur dan berkembang. Namun begitu, emas pakai wajib dikeluarkan zakat emas sekiranya berlebihan atau terlalu banyak sehingga melampaui kadar uruf.

Di
Wilayah Persekutuan Kuala Lumpur
 misalnya, kadar uruf emas perhiasan adalah sebanyak 800 gram. Ini bermaksud, apa-apa emas yang dipakai sebagai perhiasan walaupun hanya sekali dalam tempoh setahun wajib dikeluarkan zakat emas ke atasnya.

Formula Kiraan Zakat Emas Pakai

Kadar zakat emas pakai adalah 2.5 peratus dari jumlah keseluruhan nilai emas tersebut. Sebagai contoh, andaikan jumlah emas perhiasan yang dipakai dalam tempoh setahun ialah 900 gram:

= Berat Emas Dipakai (jika melebihi nilai uruf) x
Harga Emas Semasa
 x 2.5% Kadar Zakat Emas

= 900 gram x RM165.68 (anggaran harga emas terkini) x 2.5%

= RM3,727.80

2. Emas Simpan atau Emas yang Tidak Dipakai

Emas simpan merujuk pada emas yang disimpan termasuk barangan kemas yang tidak dipakai kerana rosak atau lama, atau tidak dipakai langsung walaupun sekali dalam tempoh setahun. Bagi emas yang bercampur dengan bahan lain seperti emas putih atau batu permata (atau seumpamanya), zakat emas akan akan dikira mengikut peratusan emas tulen sahaja.

Zakat emas wajib dikeluarkan untuk emas simpan sekiranya jumlah berat emas tersebut sama atau melebihi nisab 85 gram atau 25 mayam, serta melepasi tempoh masa 12 bulan atau setahun (cukup haul).

Formula Kiraan Zakat Emas Simpan

Sama seperti emas pakai, kadar zakat emas simpan adalah sebanyak 2.5 peratus daripada nilai keseluruhan emas tersebut. Sebagai contoh, andaikan anda menyimpan sebanyak 200 gram emas dalam tempoh setahun:

= Berat Emas Disimpan (jika melebihi nilai nisab) x Harga Emas Semasa x 2.5% Kadar Zakat Emas

= 200 gram x RM165.68 (anggaran harga emas terkini) x 2.5%

= RM828.40

3. Emas Pelaburan Patuh Syarak

Selain daripada barang kemas yang disimpan, pelaburan emas juga diwajibkan untuk mengeluarkan zakat emas. Dalam konteks pelaburan akaun emas, pelaburan emas patuh syarak bermaksud fizikal emas itu wujud (secara fizikal) dan boleh dimiliki oleh pelabur.
Pelaburan emas patuh syarak
 lazimnya dibahagikan kepada dua iaitu:

i. Pelaburan Emas Fizikal

Emas fizikal yang dimiliki yang diniatkan sebagai
pelaburan untuk mendapatkan keuntungan
. Emas fizikal biasanya berbentuk seperti syiling,
wafer
,
bar
, jongkong dan sebagainya.

Formula Kiraan Zakat Pelaburan Emas Fizikal

Jika jumlah keseluruhan simpanan emas ini sama atau melebihi nisab 85 gram, maka pelaburan ini wajib dizakatkan. Sebagai contoh, jumlah emas yang dimiliki yang diniatkan untuk pelaburan adalah sebanyak 400 gram:

= Berat Emas x Harga Emas Semasa x 2.5%

= 400 gram x RM165.68 (anggaran harga emas terkini) x 2.5%

= RM1,656.80

ii. Pelaburan Akaun Emas (
Passbook
)

Ada juga bank yang menawarkan emas pelaburan berbentuk
passbook
 atau akaun simpanan emas. Akaun ini akan mencatatkan jumlah simpanan emas yang dilaburkan dalam unit gram.

Formula Kiraan Zakat Pelaburan Akaun Emas

Pelaburan Akaun Emas wajib dizakatkan sekiranya ada niat pelaburan dan berat emas mencukupi nisab 85 gram. Sebagai contoh, andaikan jumlah emas yang dimiliki dalam
passbook
 adalah sebanyak 200 gram:

= Berat Emas x Harga Emas Semasa x 2.5%

= 200 gram x RM165.68 (anggaran harga emas terkini) x 2.5%

= RM828.40

4. Emas Pelaburan Tidak Patuh Syarak

Dalam konteks pelaburan akaun emas ini pula, ia dikenali sebagai pelaburan emas tidak patuh syarak kerana tiada pegangan emas secara fizikal. Pelaburan emas tidak patuh syarak terbahagi kepada dua iaitu:

i. Pelaburan Akaun Emas (
Passbook
) Tanpa Emas Fizikal

Pelaburan ini tidak patuh syarak kerana fizikal emas tidak wujud dan tidak dimiliki oleh pelabur. Zakat hanya dikenakan ke atas pelaburan pokok sahaja sekiranya jumlah pelaburan melebihi nilai nisab tahunan. Ia dikira mengikut formula kiraan
Zakat Wang Simpanan
.

ii. Pelaburan Akaun Emas Maya

Akaun emas maya pula merujuk pada emas yang diniagakan untuk pelaburan secara bukan fizikal. Perniagaan emas maya menggunakan platform elektronik. Ini bermaksud, pelabur yang mempunyai akaun di broker tertentu boleh membuat belian dan jualan emas dengan harga semasa yang dipaparkan di platform.

Memandangkan jual beli emas ini tidak melibatkan emas fizikal, ia dikategorikan sebagai pelaburan emas tidak patuh syariah. Zakat emas hanya dikenakan ke atas pelaburan pokok sekiranya jumlah pelaburan melebihi kadar nisab tahunan.

Formula Kiraan Zakat Pelaburan Emas Tidak Patuh Syarak

Berikut merupakan contoh pengiraan zakat emas tidak patuh syarak untuk panduan anda:

= Pelaburan Pokok atau Baki Terendah x Kadar Zakat

= RM40,000 (contoh) x 2.5%

= RM1,000

Dapatkan Insurans Kesihatan untuk Jaminan Ketenangan Masa Depan

Zakat emas memberikan manfaat yang besar kepada masyarakat. Dengan membayar zakat emas, individu dapat membersihkan harta dan meningkatkan keberkatan dalam kehidupan selain dapat membantu mengurangkan kesenjangan sosial dalam masyarakat.

Selain itu, jika anda ingin mendapatkan
perlindungan insurans pendidikan dan kesihatan
 untuk ketenangan fikiran, layari laman web Qoala untuk info lanjut. Qoala merupakan
platform perbandingan dan pembaharuan insurans online terbaik
 di Malaysia. Anda boleh mendapatkan
insurans dan takaful kesihatan
 di Malaysia dengan mudah pada harga yang berpatutan.

Kongsi: